text:
Ubusanzwe itegeko ryo kwandikisha umwana wavutse mu gitabo cy’irangamimerere, ryavugaga ko umwana wavutse agomba kwandikwa bitarenze iminsi 15 avutse. Bitagenda gutyo uwandikisha umwana akanyura imbere y’urukiko, bakabona kumwandika.
Ariko mu itegeko rivuguruye, umwana ukivuka yandikishwa bitarenze iminsi 30, kimwe no kwandukuza uwapfuye. Uwacikanwe nawe ntagomba kujya mu rukiko ahubwo ajya ku murenge agakemurirwa ikibazo, bakandika umwana we.
Abaturage bo mu Karere ka Ngoma bavuga ko iryo tegeko ryavuguruwe ribaruheye kuko iryari risanzweho ryatumaga hari benshi bacikanwa batindikishije abana babo; nk’uko Mukasekuru Alice abisobanura.
Agira ati “Nkanjye mfite umwana wujuje imyaka umunani kandi ntiyanditse. Hari n’abandi benshi mu baturanyi batanditse kuko bacikanwe n’iriya minsi 15. Kujya mu rukiko ntawirirwa ujyayo kuko bisaba amafaranga y’amagarama bikanagora rwose gutanga ikirego n’ibindi. Twishimiye iri tegeko.”
Mugenzi we witwa Uwizeyimana Violette yungamo ati “Kuba iminsi yongerewe biratunejeje cyane rwose ubu nta mwana uzongera gucikanwa, iminsi 30 ni myinshi umubyeyi aba yakize ashobora kujya kwandikisha umwana, naho iminsi 15 yari mike cyane hari besnhi bacikanwaga.”
Muhoza Alphonse, umukozi ushinzwe irangamimerere mu Murenge wa Kibungo, avuga ko bahawe amabwiriza ko itegeko ryo kwandikisha umwana ryavuguruwe kandi ko ryatangiye gushyirwa mu bikorwa.
Kwandikisha umwana wavutse bikorwa na se w’umwana cyangwa na nyina w’umwana, bombi bataboneka bigakorwa n’uwo bahaye uburenganzira cyangwa n’uwo bafitanye isano ya hafi, umufiteho ububasha bwa kibyeyi.
Iyo abo batabonetse bikorwa n’undi muntu wese wari uhari umwana avuka cyangwa uwamutoraguye, hakagaragazwa icyemezo cy’amavuko cy’umuganga cyangwa cy’ubuyobozi bubifitiye ububasha. Kwandikisha umwana kandi bikorwa hari abatangabuhamya babiri bafite nibura imyaka cumi n’umunani y’amavuko.
Ibitekerezo ( 9 )
Ese nkabafite abana bageze ku myaka ,12ba nyina barabyariye iwabo base bakabihakana nabanyinanti abone uburenganzira bwo kubandikisha kuribo ubwo mwadufasha kuburyo bakandokwa kuri bz nyina bababyaye
urugero njyewe unwana wanjye afite imyaka.12,kuko nabyariye iwacu kuko baraturushya cyane natwe muturenganure nabana bacu nabo bagire ubure nganzira nkubwabana
Muraho neza ! iri tegeko turarishimye umwana wese niyandikwe ariko nupfuye yandukuzwe ,hari ababyeyi Ababa babo bapfa bagaterera agati muryinyo byagera kuri Musa ugasanga bari kuvuga ko umwana yapfuye kera!
Abanyamategeko bongere bige ku mafaranga acibwa abajya kwandikisha umwana babana batarasezeranye cg ababa barabyariye iwabo ababateye inda barabihakanye.
Ibyo bakoze birahimbaje.
HAZAHINDURWE N’UBURYO BW’UKENEYE GUHINDURA IZINA,KUKO BIRAGOYE CYANE,KANDI HARI ABASHAKA GUHINDUZA AMAZINA BITEWE N’AMATEKA YATUMYE ABANTU BITWA AMAZINA ADASOBANUTSE.
Ariko abo bose bikoma abanyamakuru ngo bandika ibihuha, bagiye batanga umusanzu wo gutanga amakuru. Dore ikibazo uko giteye mureke kugica ku ruhande. Umunyamakuru abwirwa amakuru atizewe (igihuha) noneho yagerageza kubaza uwo bireba ngo ayemeze cyangwa ayahakane, akamwima amakuru amubwira ko ibyo ntabyabaye cyangwa ko ntabyo azi(ubwo simvuze ababuka inabi n’abahita bahiga bukware uwaba yabisohoye mu kigo). noneho rero iyo ari iby’umutekano, umunyamakuru abaza umuvugizi wa Polisi nawe rimwe na rimwe uba wabwiwe ikibazo, ya makuru akayemeza, n’iyo yagira precisions adatanga neza kuko nawe aba asubiramo ibyo yabwiwe. urugero wowe wakomeje kwikoma iriya nkuru y’umuryango ni ko byagenze. ikosa ririmo ni uko umunyamakuru yatangaje ko umwarimu n’umunyeshuri bari bakurikiranywe ari abo kuri ecose kandi ari umwe muri ES gihembe undi ES Musambira. ibindi byose nibyo. uumunyamakuru natangaza inkuru hari precision itatanzwe neza, wawundi wamwimye amakuru niwe utera hejuru ngo ni ugusebanya.
Mworoherane mufatanye kubaka igihugu aho kubona bamwe nk’abashaka kwaka imbehe abandi.
NI BYIZA RWOSE. UMUNYAMATEGEKO YATEKEREJE KU NYUNGU Z’ABANYARWANDA. NAKOMEREZE AHO!!! Big Up!!!
Mwaramutse? Hari aho ntasobannukiwe. Ese kwandikisha umwana Ababyeyi be bajyana bombi cg Umwe Abonetse yamwandikisha nta Kibazo?
Murakoze.
Nibyiza Cyane Ubwo Iritegeko Ryavuguruwe, Gusa Haracyari Ikibazo Cy’abakobwa Babyariye Iwabo Abasore Cyangwa Abagabo Babateye Inda Bakabihakana. Ese Aba Bana Bagejeje Mu Myaka Hejuru 1-8 No Kurenga Ababyeyi Babo Bahabwa Faveur Bakabandikisha, Igihe Kidasanzwe Cyimbazi. Ufite Ababyeyi Bose Yandikwe Nufite Umwe Nawe Ahabwe Amahirwe Yo Kwandikwa. Mugire Amahoro


c: text/html

text:
Ihohoterwa rishingiye ku gitsina rifite amoko menshi. Aya ni amwe muri yo nkuko tubikesha imfashanyigisho ya Ministeri y’Uburinganire n’Iterambere ry’umuryango :
Gukora imibonano mpuzabitsina ku ngufu : Igikorwa cy’uko umuntu akoreshwa imibonano mpuzabitsina atabishaka ahubwo afashwe ku ngufu, yatewe ubwoba, yashukishijwe ibintu bifite agaciro n‟ibindi.
Gukorana imibonano mpuzabitsina hari umwe utabishaka mu bashakanye : Guhatira uwo mwashakanye gukora imibonano mpuzabitsina ukoresheje imbaraga, iterabwoba kumubeshya, n‟ibindi. Abashakanye uko ari babiri bafite uburenganzira bungana ku bijyanye no gukora imibonano mpuzabitsina, kubyara, hamwe no kuringaniza urubyaro.
Birabujijwe kugira imibonano mpuzabitsina n’undi muntu utabishaka ni ukuvuga ko bakagombye kubyumvikanaho bose.
Gutesha agaciro igitsina cy’umuntu : gutesha agaciro igitsina cy‟umuntu haba ku bijyanye no kugikoraho mu buryo busuzuguritse, ubikora ku ngufu cyangwa mu buryo busumbanya. Ubu buryo bw’ihohoterwa bukorwa n’umuntu uwo ari we wese uri ku mwanya afite ububasha, umuyobozi, cyangwa umugenzuzi.
Itotezwa rishingiye ku gitsina : Ukuntu kose kudahwitse kurebana no gusaba gukora imibonano mpuzabitsina cyangwa ubundi buryo bwose bwo gutesha agaciro. Gufata ku ngufu bishingiye ku rwego uriho mu kazi, ibi bikaba biba ari uko umuntu azana imirongo ngenderwaho ishingiye ku kazi ibi bikaba byazana iterabwoba, guhunga cyangwa ahantu buri wese atumva yisanzuye. Ubu bwoko bw‟ihohotera bukoreshwa n’abakoresha, abagenzuzi, cyangwa abantu mukorana ku kazi, abarimu, cyangwa undi muntu wese uri mu mwanya runaka ugufiteho ububasha cyangwa ushobora kukugenzura mu bintu runaka.
Ubucakara bushingiye ku gitsina hagamijwe kwishimisha : iteshagaciro iryo ariryo ryose ku birebana no kuba umuntu atishoboye, itandukaniro mu bijyanye n’ingufu cyangwa se n’icyizere kugira ngo umuntu akoreshe undi imibonano mpuzabitsina. Hazamo ibijyanye no gushakamo inyungu y’amafaranga, imibereho cyangwa politiki ubikuye mu guhatira umuntu gukora imibonano mpuzabitsina, ubu buryo ni bumwe bwo kugira ngo umuntu yigarurire undi (kuba imbata mu gukora imibonano mpuzabitsina, guhatira kwambara ubusa cyangwa kutambara, guhatira umuntu gushyingiranwa n’undi, kujya mu gukina filme z’abasambana cyangwa gukora uburaya, imibonano mpuzabitsina igamije ubucuruzi, servisi, gufasha, cyangwa ubucakara bushingiye ku gitsina). Ubu buryo bw‟ihohotera bukoreshwa nabwo n’umukoresha, umugenzuzi, cyangwa mugenzi wawe cyangwa n’undi muntu uwo ari we wese uri ku rwego ruri hejuru yawe cyangwa se na none ukugenzura.
Guhatira kurongorwa mu kibuno : Guhatirwa kurongora mu kibuno, akenshi hagati y‟umugabo ku mugabo cyangwa umugabo ku mugore. Ubu buryo bwo bukorwa na buri wese n’icyo yaba ari cyo mu muryango, n’ububasha yaba afite.
Guhatirwa kuba indaya : guhatirwa gukoreshwa imibonano mpuzabitsina kugira ngo uhabwe ibintu runaka bifatika, serivisi, gufashwa, akenshi usanga byibasira abagore batishoboye, cyangwa abakobwa batabasha kwiha ubwabo cyangwa ibyo baha abana babo. Ubu buryo bw’ihohoterwa bukorwa na buri wese mu muryango kuko afite icyo abarusha, kuko hari umutungo afite ubariye mu mafaranga cyangwa se kuko afite ububasha bwo kugenzura uwo mutungo, urugero : Abakozi bashinzwe ibikorwa by’ubutabazi.
Ihohoterwa rishingiye ku gitsina nk’intwaro y’intambara cyangwa iyicarubozo : Ibyaha byibasira inyokomuntu bishingiye ku gitsina, harimo gusambanya ku ngufu, kugira umucakara bishingiye ku gitsina, gukuramo inda ubishaka, cyangwa gufunga kubyara, guhatira gusama inda, guhatira kubyara. Ihohoterwa rishingiye ku gitsina nk’uburyo bwo guhindura umucakara cyangwa iyicarubozo bisobanurwa nk’uburyo cyangwa ikintu cyose gituma habaho ukubabara gushingiye ku bitekerezo cyangwa ku mubiri kugira ngo hagire amakuru runaka agerwaho, kugira ngo hagire ibyo ujyamo nk’idini (imyemerere.) cyangwa se igihano kivuye k’uwahohotewe, cyangwa se na none gutera ubwoba undi muntu cyangwa gusenya, haba ku gice cyangwa muri rusange, haba ku gihugu, ubwoko, cyangwa se idini. Ubu bwoko bw‟ihohotera akenshi bukorwa, cyangwa na none bugashyirwa mu bikorwa n‟abasirikare, abapolisi, hamwe n‟utundi dutsiko twitwaje intwaro cyangwa se utundi dutsiko turi mu ntambara.
Byavuye mu mfashanyigisho igenewe amahugurwa ku ihohoterwa rishingiye ku gitsina yateguwe na Minisiteri y’uburinganire n’Iterambere ry’umuryango.
Imyororokere
Amoko y’ ihohoterwa rishingiye ku gitsina
Ihohoterwa rishingiye ku gitsina rifite amoko menshi. Aya ni amwe muri yo nkuko tubikesha imfashanyigisho ya Ministeri y’Uburinganire n’Iterambere ry’umuryango :
Labels: abagore

robotstxt: allowed

filter: keep


text:
Iyi supu igaburwa ikonje, bikaba byaba byiza kuyitegura mu gihe cy’ubushyuhe bwinshi.
Uburyohe bw’isupu buterwa n’ibyo watekesheje. Hitamo concombre zikomeye neza, na avocat ihiye neza. Koresha kandi umufa w’inkoko ntukoreshe umufa wa cube ; ahubwo uwikorere.
Ibanga : ibara ry’icyatsi y’iyi supu rigaragara neza nuyitakisha ikintu gifite akabara k’umutuku urugero : inyanya, poivron y’umutuku, radi, cyangw ibara ryarosa, nka saumon fume, cyangwa icyatsi kibisi ( ciboulette, aneth)
Ibikoresho
- concombre 3 zikomeye neza
- avoca 1 ihiye
- agace kamwe ka tungurusumu
- agatunguru gato k’umweru
- Umutobe w’indimu imwe cyangwa ebyiri
- Akayiko k’amavuta ya olive
- Umunyu n’urusenda rwa pilipili uko ubishaka
- Utuyiko 2 twa creme fraiche cyangwa yaourt itarimo isukari
- Igice cy’ikirahuri cya divayi y’umweru (niba ubishaka)
Hata concombre, uzikate mo uduce mu burebure, ukuremo inzuzi. Hanyuma katamo uduce duto
Hata avoka ukuremo ikibuto, uyikate hanyuma unyanyagizeho umutobe w’indimu
Hata igitunguru na tungurusumu uzisekure
Bishyire byose muri mixeur hamwe n’amazi, umutobe w’indimu, umufa w’inkoko cyangwa divayi y’umweru. Ni byiza gutangira ushyiramo nka 1/3 ugasya amasegonda 20 ukongera ugashyiramo ibisigaye. Murahita mubona imvange nk’iyigikoma gifashe.
Bishyire mu gisorori kinini ubiyunguruye
Ongeramo amavuta, agasenda, creme fraiche, na ya divayi. Vangisha fuwe. Wumve uko bimeze ushobora no kongeramo agasenda cyangwa umunyu.
Bishyire muri frigo byibura amasaha 4( ni ngombwa amasaha 4)
Mbere yo kubitegura ongera uvuruge na fuwe kuburyo ugira akantu k’urufuro hejuru
Tegura iyo supu mu dusorori cyangwa uturahure, uyitake uko ubishaka, uyitegurane biscuits zirimo umunyu cyangwa concombre zikasemo uduce tureture


text:
sam.
09
juil.
2011
KU WA MBERE
Igitabo cy’Iyimukamisiri (Iyim 1, 8-14.22)
Muri icyo gihe, 8mu gihugu cya Misiri haza kwima undi mwami utari waramenye Yozefu. 9Abwira ingabo ze ati « Dore umuryango w’Abayisraheli uranga ukaturuta ubwinshi, kandi ukaturusha amaboko. 10Nimucyo tuwigire ubwenge, ejo utazarushaho kugwira, maze intambara yatera ukifatanya n’abanzi bacu ukaturwanya, hanyuma ukazava muri iki gihugu ! » 11Ubwo Abanyamisiri bashyiriraho Abayisraheli abategeka b’akazi, kugira ngo babicishe imirimo y’agahato. Ni bwo bubakiye batyo Farawo imigi y’ibihunikwa : uwa Pitomu n’uwa Ramusesi.
12Nyamara uko babakandamizaga, ni ko umubare wabo warushagaho kwiyongera bagakwira hose. Nuko Abanyamisiri batangira kwanga urunuka Abayisraheli. 13Abanyamisiri bakoresha Abayisraheli by’agahato n’ubugome, 14babatera kuzinukwa ubuzima bwabo ku mpamvu y’uburetwa bukabije : nko gukata ibumba, kubumba amatafari, kuvunwa n’ubuhinzi, n’indi mirimo yose inaniza babagerekagaho ku gahato. 22Ni bwo Farawo ahaye igihugu cye cyose itegeko agira ati «Umuhungu wese w’Umuhebureyi uzavuka mujye mumujugunya mu Ruzi, naho abakobwa bo mujye mubareka babeho. »
ZABURI (Zab 124 (123), 2-3, 4-5, 7)
Inyik/ Ubuvunyi bwacu buba muri Uhoraho.
Iyo Uhoraho ataturengera,
igihe abantu bari baduhagurukiye,
baba baratumize bunguri,
mu mugurumano w’uburakari bwabo.
Ubwo ngubwo amazi aba yaraturenzeho,
umugezi uhurura uba waraduhitanye;
ubwo ngubwo amazi asuma,
aba yaraturenze hejuru !
Twararusimbutse nk’inyoni
ivuye mu mutego w’umuhigi;
Umutego waracitse turarusimbuka !
IBANGONDIRIMBO RIBANZIRIZA IVANJILI (Mt 5, 10)
Alleluya Alleluya.
Hahirwa abatotezwa bazira ubutungane,
kuko Ingoma y’ijuru ari iyabo.
Alleluya.
IVANJILl
+ Matayo (Mt 10, 34-42 ; 11, 1)
Muri icyo gihe, Yezu yabwiye lntumwa cumi n’ebyiri ati 10,34« Ntimugire ngo nazanywe no gukwiza amahoro ku isi ; sinaje gukwiza amahoro, ahubwo nazanye inkota. 35Koko naje gushyamiranya umuhungu na se, umukobwa na nyina, umukazana na nyirabukwe : 36maze abanzi b’umuntu bakazaba abo mu rugo rwe. 37Ukunda se cyangwa nyina kunduta, ntakwiriye kuba uwanjye. Ukunda umuhungu cyangwa umukobwa we kunduta, ntakwiriye kuba uwanjye. 38Udatwara umusaraba we ngo ankurikire, ntakwiriye kuba uwanjye. 39Uwihambira ku bugingo bwe azabubura, naho uzahara ubugingo bwe ari jye agirira, azabuhorana. 40Ubakiriye neza nijye aba yakiriye, n’unyakiriye aba yakiriye Uwantumye. 41Uwakiriye neza umuhanuzi kuko ari umuhanuzi, azahabwa ingororano y’umuhanuzi ; n’uwakiriye intungane neza kuko ari intungane, azahabwa ingororano y’intungane. 42Uzaba yarahaye icyo kunywa umwe muri aba baciye bugufi, n’aho rwaba uruho rw’amazi afutse, kuko ari umwigishwa wanjye, ndababwira ukuri : ntazabura ingororano ye. »
11,1Yezu amaze guha abigishwa be cumi na babiri ayo mabwiriza, aherako ajya kwigisha no kwamamaza lnkuru Nziza mu migi yabo.


text:
Abantu bishwe no kutamenya!
Ijambo ry’Imana: Abantu bishwe no kutamenya
“Iyo uba wari uzi impano y’ Imana ukamenya n’ ugusabye amazi uwo ari we
nawe uba umusabye na we akaguha amazi y’ ubugingo” (Yohana4:10-14).
Uyu mugore yaganiraga na Yesu abenshi bazi amateka ye kandi yari umunyabyaha pe atwara abagabo b’abandi ariko umunsi yahuye na Yesu wariwo munsi wo gukizwa. Nagira ngo nkubwire ko amahirwe ubona ugihumeka yo kwakira Yesu utagomba kuyapfusha ubusa kuko nyuma y’ urupfu nta gakiza.
Yesu yamubwiye ko aramutse amenye:
1. Impano y’ Imana;
2. Kumenya umusabye uwo ari we;
3. Ko yamuha amazi y’ ubugingo;
1.Impano y’ Imana turayibona muri Yohana 3:16 «Kuko Imana yakunze abari mu isi
cyane byatumye itanga umwana wayo w’ ikinege kugira ngo Umwizera wese atarimbuka ahubwo ahabwe ubugingo buhoraho».
Agakiza ni impano y’ ubuntu bw’ Imana umuntu ahabwa ku bwo kwizera gusa.
Abantu kuko batamenye iyo mpano y’ ubuntu, Yohana 1 havuga ko Yesu yaje
mube ntibamwemera, kandi abamwemeye bose yabahaye imbaraga zibahindura kuba
abana b’ Imana.
Impano ya 2 ni Umwuka Wera twahawe kuko yavuze ngo nzabaha umufasha uwo
azabigisha iby’ ukuri kose.
2. Uyu Musamaliyakazi yari akwiye kumenya umusabye kuko Yesu ntiyaguha
agakiza utabanje kumumenya neza. Abantu benshi barasenga, bakorera Imana
ugasanga barakorera uwo batazi. Matayo 16 havuga ko Yesu yabajije abigishwa ngo
abantu bagira ngo ndinde benshi muri bo ikibazo kirabananira ariko Petro
ahumekewe n’Umwuka w’ Imana amenya ko ari Kristo w’ Imana.
Nta uzi Data usibye uzi umwana kandi nta uzi umwana keretse uwo Data ashatse
kumuhishurira. Dukwiye gusaba guhishurirwa Yesu. Paulo yavuze ngo mumenye menye imbaraga ze nshushanywe n’ urupfu rwe (Abafiripi3 :10).
Ibyaha byinshi tubikoreshwa no kutamumenya kuko umutumbiriye mwasa nta kibazo
wagira. Kandi iyo uri muri Kristo Yesu uba uri icyaremwe gishya ibya kera
birashira.
3. Umumenya wamusaba amazi y’ ubugingo: Umuntu nka 70 % agizwe n’
amazi, uwanyoye ku mazi Yesu atanga inyota y’ isi irashira kuko mu rubavu rwe
havuyemo amazi n’amaraso, ayo mazi atumara inyota yose. Uyu mugore ndakeka ko
kuva anyoye ku Mazi Yesu atanga nta nyota y’ ubusambanyi yongeye kugira. Yesu
ubwe yahamije ko umwizera imigezi izatemba iva munda ye muri we hakaba amasoko.
Uyu Musamaliakazi yari afite ibisobanuro byinshi ko Yesu atagira icyo
kuvomesha ariko yarengera ibyaha bye. Kuva kuri Adamu kamere y’ abantu ni uguhisha ibyaha ariko na none tubihisha kuko tutamenye uwatubabarira.
Iyo umuntu akiburana yanga kwatura ni uko aba atarahishurirwa Yesu kuko
wamunenye wakwihana urira we aragukunda kandi yaje kugutsindira ibyaha byose
niwe nzira n’ ukuri n’ ubugingo. Yaje gushaka no gukiza icyari cyarazimiye,
gukizwa ni inyungu zawe kuko abari muri Kristo Yesu nta teka bazacirwaho.
Dusabe guhishurirwa Yesu kuko agiye kugaruka vuba kandi azatwara abamumenye
akabababarira ibyaha byabo nawe umwizere kandi nkwifurije guhishurirwa Yesu,
amen!
Pastor Desire Habyarimana


text:
GAHANGA: URUBYIRUKO RUTURUTSE MU MATORERO ATANDUKANYE RWIFATANIJE NA BAGENZI BABO KWIBUKA ABAZIZE JENOSIDE YAKORWEWE ABATUTSI MU W’1994 [AMAFOTO]
Ku wa 29/04/2014,mu murenge wa Gahanga ni bwo urubyiruko ruturuka mu matorero atandukanye rubarizwa muri uwo murenge rwifatanije na bagebzi babo mu gikorwa cyo kwibuka abazize Jenoside yakorewe Abatutsi muri Mata 1994.
Urwibutso rw’Akagari ka Gahanga, ari na ho urugendo rwo kwibuka rwatangiriye
Isengesho ribanziriza urugendo rwo kwibuka, ryayobowe na Kwizera Didier usengera muri EAR GAHANGA
Nyuma y’isengesho, hakurikurikiyeho urugendo rwo kwibuka berekeza kuri Kiliziya ahashyinguwe imibiri y’abagera ku bihumbi bitandatu na magana arindwi na cumi n’umwe ( 6,711)
Abana bato na bo bari bitabiriye iki gikorwa
Hari urubyiruko rwinshi rutandukanye
Mass Choir mpuzamatorero na yo yafashije benshi bari aho mu ndirimbo zitandukanye zo guhumuriza imitima
Uhereye ibumoso: Uhagarariye ikigo nderabuzima cya Gahanga; uhagarariye ingabo mu Karere ka Kicukiro n’umuyobozi w’Umurenge batangiza igikorwa cyo gucana urumuri rw’icyizere
Major G. KAREMERA yatanze ikiganiro ku ruhare rw’ingabo mu guhagarika Jenoside no bindi bikorwa bitandukanye byo gufasha abacitse ku icumu rya Jenoside. Iruhande rwe hari umunyamakuru wa RBA/RTV
Umuvugabutumwa yari MBARUSHIMANA Jean Claude wigisha Theology mu ishuri ry’abamisiyoneri riherereye i Gahanga
Mu kiganiro twagiranye n’umuyobozi wungirije w’urubyiruko mu mpuzamatorero muri uyu murenge Bwana Justin MUNYANTORE hari byinshi yadutangarije ku bijyanye n’iki gikorwa. Yagize ati “Urubyiruko rwarashutswe rukoreshwa Jenoside, kandi imibare myinshi bari Abakristo. Natwe rero nk’urubyiruko rwamenye Kristo twumva tugomba gufata iya mbere mu bikorwa byose byo kubaka igihugu ndetse no kwibuka bagenzi bacu bazize Jenoside yakorewe Abatutsi muri Mata 1994”.
Bwana MUKIZA Alfred, umunyabanga nshingwabikorwa w’umurenge wa GAHANGA
Mu ijambo rye asoza iki gikorwa cyo kwibukwa, yasabye urubyiruko gufata iya mbere mu bikorwa by’umuganda, gufasha no kubakira abasizwe iheruheru na Jenoside no kwima amatwi uwo ari we wese wabashuka agamije ibikorwa bihungabanya umutekano.
Turisegura ku bw’ikirere cy’amafoto kitari cyifashe neza
Kwizera Janvier


text:
Ni ibiki bikubujije kwegera Yesu?
Aramusubiza ati “Ngwino.” Petero ava mu bwato, agendesha amaguru hejuru y’amazi ngo asange Yesu. Ariko abonye umuyaga ko ari mwinshi aratinya, atangiye kurengerwa arataka ati “Databuja nkiza.” Uwo mwanya Yesu arambura ukuboko kwe aramufata, aramubwira ati “Yewe ufite kwizera guke we, ni iki gitumye ushidikanya?”Baratambuka bajya mu bwato, umuyaga uratuza. Matayo 14:29-32
Iki ni igihe Yesu yari kumwe n’abigishwa be ariko abaye nk’utandukana nabo bajya mu bwato we ajya gusenga. Mu gihe rero bagendaga nibwo bahuye n’umuraba mwinshi ubaturuka imbere bagira ubwoba bwinshi cyane ko wenda bari bupfe.
Yesu amaze kubibona we ntiyarindiriye ko hagerwaho wenda indi saha y’ubwato niba bwarahaguruka kangahe ku munsi ibyo sindabimenya ariko we yahise abona igisubizo. Ahita akomerezaho mu Nyanja abasanga agendesha amaguru. Bamubonye ngo bagira ubwoba ndeste ngo bahagarika imitima ahari bibwira ko ari umuzimu uje ubasanga, ariko arabahumuriza ababwira ko ari we.
Aha rero niho Petero yamubwiye ati niba ari wowe ntegeka ngendeshe amaguru hejuru y’inyanja ngusange, Yesu arabimwemerera ari nayo magambo twasomye haruguru.
Yesu yari amaze gukora ibitangaza byinshi kandi intumwa zireba ndetse nabo ubwabo bakoreshejwe byinshi. Petero agira ubutwari bwo gukora nk’uko Yesu akora agendesha amaguru hejuru y’amazi, agenda asanga Yesu, haza umuyaga mwinshi hamwe no kwizera guke byitambika hagati ye na Yesu bimubuza kugera aho ari nubwo yari abifitiye ishyaka.
Hano hari ikibazo ngo mbese ni iki gihagurukiye kukwitambika ngo utagera kuri Yesu? Ni iki kiguciye intege? Ni iki kirohamishije umutima wawe kikaba gitumye utegera Yesu? Umva icyo ukora wikwemera guteberamo hasi ngo uhere, ahubwo tera hejuru ube nka Petero uhamagare Shobuja, arambure ukuboko kwe akuramire akurohore.
Humura nk’uko Yesu yihanganiye Petero mu ntege nke ze akamugeza aho azura abapfuye niko natwe azaturagira nk’umwungeri mwiza kandi utaragirira ibihembo kuko nta kibasha kurogoya umugambi we ku buzima bwacu.
Bibaho kenshi ko iyo ugiye kwinjizwa cyangwa gukoreshwa ibikomeye haboneka imiyaga myinshi ariko naho waba utangiye kurohama, tera hejuru ntuceceke. Imana ubwayo niyo yivugiye ngo ‘’ Ntabaza ndagutabara nkwereke ibikomeye, biruhije utamenya. Yeremiya 33:3
Nshuti komera, Yesu aragushaka kandi ntuterwe ubwoba n’ibihagurukiye kukubuza kumwegera, umutabaze azakuramira, Imana iguhe umugisha.Amen.


text:
Ibintu 4 Yabesi yasabye Imana ( 1 Ngoma 4:10) Igice cya 5 Pastor Desire
4. Yasabye ko ukuboko kwiza kw’Imana kwabana na we:
Imana igira amaboko 2 kandi yose mu mvugo y’ Umwuka akoreshwa mu buryo butandukanye iyo tuvuze ukuboko kwiza kw’ Imana tuba tuvuze ukuboko kw’ iburyo kuzana ibyiza n’ imigisha ariko ntigira ukuboko kumwe gusa ahubwo igira n’ ukuboko kw’ ibumoso nako igukoresha cyane iyo igiye guhana umuntu cyangwa abantu bayinaniye
Na Yesu nawe yabigarutseho aho yavuze ngo: intama azazishyira iburyo bwe, naho ihene azishyire ibumoso. Matayo 25:33
Nkuko twagiye tubigarukaho umunyabyaha abikiwe urubanza twese turabizi ko ibihembo by’ ibyaha ari urupfu ariko impano y’ Imana ari ubugingo buhoraho bubonerwa muri Kristo Yesu. Niba wifuza ukuboko kwiza kuzana umugisha itandukanye n’ icyaha bitabaye ibyo izaguha umugisha wa rusange nk’ uwo iha n’abapagani nyamara abana bayo bagira umugisha wumwihariko. Ntuhite wumva ibifadika kuko umugisha ntubarwa mu bigaragara kuko Aburahamu kugeza ubu yitwa sekuruza w’abizera kandi ntakiriho kuko Imana yamusezeranije uwo mugisha.
Bamwe mu bo ukuboko kwiza kwabanye nabo:
Ukuboko kw’Imana kwabanye na Mose, kuva atumwa mw’Egiputa kugeza akuyeyo Abisirayeli ukuboko kwiza kw’Imana gutuma binjira mu gihugu cy’isezerano.
Ukuboko kwiza kw’Imana kwabanye na Nehemiya ahabwa uburenganzira bwo kubaka inzu y’Imana,
Bampe n’urwandiko rwo gushyira Asafu umurinzi w’ikibira cy’umwami, kugira ngo ampe ibiti byo kubazamo ibikingi by’amarembo y’umunara w’inzu, kandi n’iby’inkike z’umurwa n’iby’inzu nzabamo.” Umwami arabinyemerera, abitewe n’ukuboko kwiza kw’Imana yanjye kwari kundiho.(Nehemiya 2:8)
Kwabana na Daniyeli, kubana na Esiteri atoranywa kuba umwamikazi, n’abandi. Nawe kwabana nawe, kuko Imana ntirobanura abantu ku butoni ahubwo mu mahanga yose uyubaha agakora ibyo gukiranuka iramwemera.
Niba wifuza kuba mu agakiza family ukajya ubona ijambo ry’ Imana buri gihe twandikire kuri whatsapp +250788422984
Email: hadesire@yahoo.fr
Pastor Desire@agakiza.org


text:
Nyuma y’iminsi mirongo ine (40) Yesu azutse, yiyeretse abigishwa be maze abajyana ku musozi wa Elayono, bageze kuri uwo musozi Yesu Kristo yakuwe muri bo azamurwa mu ijuru arengera mu bicu abigishwa be bamureba.
Birumvikana ko bitaribyoroshye kugira ngo bemere ibibabayeho kandi bari bizeye ko bongeye kuba na Yesu Kristo nyuma y’urupfu rwe, batekerezaga ko bagiye kongera gukorana umurimo w’ivugabutumwa bwiza mu isi ariko abasiga aho arigendera. Icyakora bari bafite isezerano ko batazasigara bonyine kuko Yesu Kristo yari yarabasezeranije ko azaboherereza umwuka wera akaza kuba muri bo.
Igihe bibazaga ibibaye kuri uriya musozi wa Elayono Yesu yarabasizeho, babonekewe n’abagabo babiri bambaye imyenda yera de (Abamalayika), babaza intumwa za Yesu Kristo bati”Yemwe bagabo b’i Galilaya, ni iki gitumye muhagaze mureba mu ijuru? Yesu ubakuwemo akazamurwa mu ijuru, azaza atyo nk’uko mumubonye ajya mu ijuru.” Ibyakozwe n’Intumwa 1:11
Mu by’ukuri aba bamarayika nta kidasanzwe bari babwiye ziriya ntumwa ahubwo bari baje gushimangira ibyo Yesu Kristo yahoraga abwira intumwa ko nyuma yo gupfa kwe azajya kwa se mu ijuru akazagaruka mu isi aje gutwara abamwizeye bagakora ibyo yabategetse byose.
Yesu yatanze isezerano ko azagaruka ari mu bwiza bwe n’icyubahiro ndetse no guca imanza ku bazima n’abapfuye kugira ngo azabone uko yimana ikuzo ubwami butazashira.
Uhore witeguye kuko araza vuba ntazatinda kandi ntawuzi umunsi n’isaha azagarukiraho keretse Imana data, ubwo rero iki ni cyo gihe cyo kumwitegura.


text:
Igisubizo: Birashoboka; umuntu yatanga ibyo afite byose akabigaburira abakene, akaba yanitanga ngo atwikwe adafite urukundo.
Ashobora gukiranuka kuri byinshi, akanitanga; ariko agakiranirwa ku bindi; cyangwa ashobora gukora ibyiza bimwe, agakora n’ibibi ku rundi ruhande. Niyo mpamvu ukoze ikibi kimwe gusa aba yishe amategeko yose, kuko aba yishe itegeko ry’urukundo ari yo mategeko.
Mu 1 Abakolinto 13-8; 13, Bibiliya itubwira ko itegeko riruta ayandi ari urukundo. Hagira hati: “Urukundo ntabwo ruzashira. Guhanura kuzarangizwa no kuvuga izindi ndimi kuzagira iherezo, ubwenge na bwo buzakurwaho, kuko tumenyaho igice kandi duhanuraho igice, ariko ubwo igishyitse rwose kizasohora, bya bindi bidashyitse bizakurwaho. Nkiri umwana muto navugaga nk’umwana muto, ngatekereza nk’umwana muto nkibwira nk’umwana muto. Ariko maze gukura mva mu by’ubwana. Icyakora none turebera mu ndorerwamo ibirorirori, ariko icyo gihe tuzarebana duhanganye mu maso. None menyaho igice, ariko icyo gihe nzamenya rwose nk’uko namenywe rwose. Ariko none hagumyeho kwizera n’ibyiringiro n’urukundo, ibyo uko ari bitatu, ariko ikiruta ibindi ni urukundo.
Nanone ijambo ry’Imana ritubwira neza ngo: “kuko uwavuze ati “Ntugasambane”, ni we wavuze ati “Ntukice.” Nuko rero nudasambana ariko ukica, uba ucumuye amategeko yose. (Yakobo 2:11).
Iyi nyigisho ni iya Evangelist Munyeshyaka Jean Paul.


text:
Duhunge isi ironona! Pastor Desire Habyarimana
«Niba kumenya neza Yesu
Kristo kwarabateye guhunga iby’ isi byonona ntitukongere kubyizingitiramo. Kuko
ibya nyuma byacu byarusha ububi ibya mbere» (2Petero 2:20).
Mu isi dufite abanzi batatu. Isi,
Satani n’ umubiri. Abo banzi turwana nabo buri munsi kuko Yesu yanesheje
akatuneshereza.
Kumenya Yesu kwacu gukwiye
gutuma duhunga isi, iyo tuvuze isi tuba tuvuze ibyaha nko kubeshya, gusambana,
kwiba, urugomo rwose no kutumvira Imana kose. Dukwiye kuba mu isi ariko turi
abana b’ Imana. Twe tugahindura isi aho kugira ngo abe ariyo iduhindura. Ibi
bivuze ko dukwiye kuyambura abo iri kwangiza tukabazana kuri Yesu ariko isi
siyo ikwiye kudutwara abantu ngo basubire mu isi ngo ibonone.
Abantu bavuye mu isi ariko
isi ntiyabavamo iracyabategeka kandi bari mu itorero rya Kristo. Abisirayeri
bishwe na Egiputa kandi barayivuyemo buri gihe bifuza ibyo muri Egiputa. Muka Loti
yishwe na Sodomu kandi yarayivuyemo. Isi ishobora kwicira abantu mu itorero
kuko batayihunze. Gukizwa ni ukwimuka ukava mu banyabyaha ukaba umwana w’ Imana
iyo utimutse burundu ibyaha biragufata. Hari abantu baba mu mpande 2 iyo
umusanze mu itorero aba ari umukizwa ariko iyo ageze mu isi usanga ari nta
tandukaniro.
Iyo umuntu ari muri Kristo
Yesu aba ari icyaremwe gishya ibya kera biba bishize. Yosefu yari yarahunze
iby’isi, byonona nyirabuja, hanyuma amwifuje aramuhunga kuko burya bikomeye
guhunga ikikwirukamo ariko ikikwirukana cyo wagihunga bikemera. Yosefu we yari
yarahunze ikimwirukamo mbere byamworoheye guhunga ikimwirukana.
Umuntu wese ushaka kuba
inshuti y’ iby’isi aba yigize umwanzi w’ Imana (Yakobo 4 :4).
Ibyahishuwe 2 :12-17 :
Baramu yari umuhanuzi ariko Imana imubuza kujya kuvuma Abisirayeri ariko kuko
bamwemereye iby’ isi biramunanira aragenda. Imana yaramubujije ageze mu nzira
indogobe iravuga kandi ibyo ntaho byabaye ntiyabyitaho kuko amaso ye
yahumishijwe n’ iby’ isi. Burya Imana idutumaho kenshi ariko kuko tutahunga isi,
ntitumenye ijwi ry’ Imana.
Efurayimu yivanze n’ isi
iramwonona asaza akiri muto we akumva nta kibazo ariko abamureba ku mutwe
bakabona imvi. Burya niba warakijijwe neza abandi barabizi kuko Yesu yaravuze
ngo: «Bazatumenyera ku mbuto twera». Muzi ko ukora icyaha wese aba ari imbata yacyo
ariko Yesu yazanywe no kutubatura (Yohana 8 :36). Umwana nababatura muzaba
mubatuwe by’ukuri.
Nzi ko dukorera Imana imirimo
myishi myiza ariko tumenye ko mu banzi 3 dufite harimo isi tuyihunge kandi isi
irashirana no kwifuza kwayo ariko ukora ibyo Imana ishaka azahoraho iteka
ryose.
Tumaze kubona abantu benshi
bakunda Imana ariko kuko batahunze isi yarabononnye basubira mu byaha. Nkwifurije
guhunga isi ukayibamo uzi ko uri umugenzi n’umwimukira. Twebweho iwacu ni mu ijuru.
Kandi iby’ isi dukwiye kubitegeka ariko nibifata umwanya wa mbere muri wowe
Imana izimuka; Yesu yaravuze ngo: «Nta wacyeza abami 2». Tugomba gukunda Yesu
ibindi nabyo tukabibamo ari imigisha isanzwe ariko Yesu aduhagije wenyine gusa.
Mwari kumwe na Pastor Desire
ubakunda akabifuriza amahoro y’ Imana.Hari igitekerezo watanga kuri ubu
butumwa, cyangwa wifuza gusengerwa byumwihariko, cyangwa wafashijwe wifuza ko
twakoherereza ubundi butumwa wasura www.agakiza.org ukatwandikira:


text:
Iri izina usanga baba abakobwa cyangwa abahungu barihabwa ku buryo utavuga ngo ryagewe aba n’aba.Bamwe bandika Aksel,Akseli n’ayandi.
Bimwe mu biranga ba Axel
Ni umuntu uvuga make cyane kandi ari umunyabwenge wakabaye avuga byinshi. Ntajya ahangayikishwa n’amafaranga ,usanga akenshi aba ayafite.
Rimwe na rimwe usanga ari umuntu usabana agatanga ariko ubundi ugasanga nta kimuvaho namba.
Agira ukuntu atonesha yabona nk’umuntu akaba aramukunze bataranavugana ariko undi akamusuzugura bitewe gusa n’uburyo amubonye inyuma.
Ahora yibaza uko abandi bamufata ,’ese barankunda ,baranyanga se, ubuse bavuze ko nari nambaye neza’ , mbese usanga adatana no kwibaza icyo abandi bamutekerezaho.
Axel akunze kuba ari umukobwa cyangwa umuhungu uteye neza ku buryo nawe aba abyiyiziho ko ari mwiza.
Akunda ibintu bikozwe neza ku buryo buri wese abitangarira ariko kandi mu byo agambirira gukora usanga asohoza bike
Iyo akiri umwana ababyeyi baba bagomba kumufasha akishimira ubuzima kuko ahora yumva ko imbere ubuzima bugoye.
Akunda gukora ibintu byo gutaka cyangwa gutegura haba mu nzu cyangwa ibirori, gushushanya, gukora imideli n’ibindi.


text:
Twige kwicisha bugufi!
Matayo 18 :2-4 : Ahamagara umwana muto,amuhagarika hagati yabo,arababwira ati « Ndababwira ukuri yuko nimudahinduka ngo mumere nk’abana bato,mutazinjira mu bwami bwo mu ijuru.Nuko uzicisha bugufi nk’uyu mwana muto,ni we mukuru mu bwami bwo mu ijuru. »
Guca bugufi tubivuze mu magambo abantu babona ko byoroshye cyane,kandi ushobora guceceka ariko ku mutima wawe wishyira hejuru ,ariko Imana iraduhamagarira kwicisha bugufi kandi tugire umutima nk’uwo umwana muto twumvira amategeko y’Imana,hamwe n’amateka y’Imana twirinda ibyaha,twirinda kwishyira hejuru kugira ngo tugaragaze ishusho y’Imana ku badukikije,mu bo dukorana,mu bo tubana n’abo no mu bo tugendana.
Ese abo bantu tuzabagarurira mu Mana gute ?
Hari igihe umuntu aba yumva buri gikorwa cyose yakibonekamo akishyira hejuru, akumva ko nta cyakorwa atarimo ; ariko Imana iba ishaka ko duca bugufi ikaba ariyo ishyirwa hejuru, tukareka ingeso zacu za kera ahubwo tukagaragara dufite ingeso za Yesu Kristo ; ubwo nibwo tuzareka kwishyira hejuru ahubwo tukamera nka Yesu. We yaje muri iy’isi yemera kwicisha bugufi kandi ari umwana w’Imana. Yatubabariye ibyaha byacu niyo mpamvu natwe dukwiye kubabarira .ninko kwicisha bugufi kuko Yesu ubwe nawe yemeye kwicisha bugufi aratubabarira atubatura ibyaha byari bitubase.
Imana irashaka ko twambara kamere yayo kugira ngo tuzaragwe ubwami bwo mu ijuru.
Ntibyashoboka ko wabasha kwumvira Uwiteka utagerageje ngo ucumbikire kamere y’Imana . Kugira ngo ubone ibyo byose nuko usaba Imana ikaguha akamero kayo hanyuma ikaguha Umwuka wera kugira ngo ubashe kugera kuri ibyo byose.
Imana idufashe kandi itwambike imbaraga zo guca bugufi kugira ngo tubashe kugira umutima nk’uwo umwana muto.
Amen
Mwene so NTEZIYAREMYE Athanase.


text:
Bishyiriyeho gahunda ya “Girinka” murobyi
Abagize koperative Isano ikorera uburobyi mu kiyaga cya Cyohoha ya ruguru mu Karere ka Bugesera bashyizeho gahunda ya “Girinka” murobyi izabunganira.
Iyi gahunda bayishyizeho nyuma y’ukwiyongera ku musaruro muri iki kiyaga, bitewe n’uko iki kiyaga cyakuwemo amarebe n’ibindi byatsi byabangamiraga uburobyi bwabo.
Simba Aloys, umuyobozi w’iyi koperative, avuga ko mbere batarenzaga ibiro icumi by’amafi ku munsi, none kuri ubu basigaye baroba ibiro bisaga ijana ku munsi.
Yagize ati “Byatumye iyi koperative igera ku iterambere ku buryo ubu yamaze gutangiza gahunda ya Girinka Murobyi. Gahunda biteganijwe ko mu mwaka utaha izaba yageze ku barobyi bose. Ku ikubitiro ikaba yaroroje abarobyi 60 ariko uyu mwaka urashira tworoje ijana.”
Abarobyi bo bemeza ko ubundi iki kiyaga kitaratunganywa ngo amazi abe meza kandi yiyongere bityo amafi abe menshi, iterambere ryabo ryari inzozi, nk’uko bivugwa na Ngayaberura Emmanuel.
Ati “Kuba tugeze ubwo dutangiza gahunda nk’iyi bizarushaho kudubateza imbere, cyane ko izi nka zizacyemura ibibazo bahuraga nabyo bityo bikunganira uburobyi bwacu.”
Guverineri w’intara y’uburasirazuba Uwamariya Odette, ashimira iyi koperative kuba iri gushyigikira gahunda ya Girinka yatangijwe na Perezida wa Repubulika.
Ati “Ndasaba abarobyi bahawe inka kuzifata neza kugira ngo zizagere no ku bandi baturage binyuze mu kwitura, kuko bizatuma mubasha guterimbere.”
Koperative Isano yatangiye muri 2007 ibona ubuzimagatozi muri 2009, nyuma y’aho ikigo cy’igihugu gishinzwe kubungabunga ibidukikije (REMA) gitangiye gutunganya ikiyaga cya Cyohoha yahawe akazi.
Iyi koperative igizwe n’abanyamuryango 324, imaze kwigurira imodoka ifite agaciro ka milliyoni 17Frw, yaniyubakiye kandi n’inzu ifite agaciro ka milliyoni 20Frw.


text:
Uwari imbata y’ubusambanyi akiri muto ubu arahamya uko Yesu abohora
Christine Caine uririmba mu itsinda rya Hillsong yageze ku myaka 15 akoreshwa ubusambanyi nibura n’abagabo 4 batandukanye mu cyumweu, byatumye ubuzima bwe bwangirika atakaza ibyiringiro, ndetse n’umuryango we umutakariza icyizere, dore ko avuka mu muryango uciriritse w’abakirisitu b’abimukira muri Ostraliya.
Ubwana bwe bwose n’ubwangavu bwe bwaranzwe n’umubabaro ndetse no gufatwa ku ngufu, byatumye atakaza ibyiringiro byo kubaho ndetse abona ko ubuzima bwe nta garuriro bugifite.
Agaragaza ko igihe yahuraga na Yesu imitsi ijyana amaraso ku mutima yendaga gucika ndetse yari amaze kujya agira ibibazo by’umutima bitewe n’ihohoterwa yakorerwaga.
Ariko nyuma yo guhura n’urukundo rwa Yesu, amwomora inguma zose yari afite ku mutima abona uburuhukiro mu mutima we, bituma afata Yesu nk’uwambere mu mibereho ye ya buri munsi. Bituma afata umwanya wo guhindukira atangira gukorera Imana ku myaka 22 mu itsinda rya Hillsong rikunzwe cyane mu kuramya no guhimbaza Imana ku isi. Yatangiye akora amasuku mu ubwiherero, aza kubona umugabo yubaka urugo, aza gutangiza minisiteri y’abahuye n’akarengane k’icuruzwa ry’abantu.
Ku myaka 33 yaje guhura n’akandi gahinda kuko nibwo yamenye ko uwo babanaga atari mama we kuko mama we ntabwo yigeze amwishimira, ibi byose byatumye akomeza kwegera Imana ndetse ayishyiramo ibyiringiro bye byose.
Nyuma yo kwirengagiza ku gutekereza cyane uko yageze ku isi ndetse no gutekereza cyane ku babyeyi be yavumbuye ko hari izindi mbaraga ziri hejuru, ari zo jambo ry’Imana. Abefeso:2:10 turi abo yaremye ituremeye imirimo myiza, tutitaye ku uburyo umuntu yavutse mo yaba avutse mama we bamukoreye ihohoterwa, cyangwa avukiye mu buraya.
Imana yaremye abantu kugirango babeho mu ubuzima Imana yateguye cyera kugirango babugenderemo, iradukunda, ikaduhamagarira gushyira imitekererze yacu kuri yo.
Kugeza ubu Christine akaba akurikirana abantu bahuye n’ibibazo nk’ibyo yahuye nabyo, afasha abagore kongera kugarura icyizere cy’ubuzima, bubura amaso, bakabona uburyo bwo kwinjira aho Imana ibashaka.
Christine kandi arwanya icuruzwa ry’abantu mu muryango yatangije witwa A21, ukaba umaze kugeramo abantu barenga miriyoni. Abantu barenga miriyoni 45 ku isi bajyanwa gukoreshwa ubusambanyi n’abandi bantu.
Buri masegonda 30 umuntu umwe aba akoreshejwe ubucakara bwo gukoreshwa ubusambanyi ku isi, ndetse ibi bikorwa biriyongera uko bwije n’uko bucyeye kuruta ikindi gihe mu mateka yaranze isi.
Uyu muryango ukora ibikorwa byo gukangurira abantu kureka no kurwanya ibikorwa by’ihohoterwa, ndetse no gufasha abahuye n’ihohoterwa kongera kugaruka mu ubuzima busanzwe.
Src: Agakiza.rw


text:
Quelque Part Bar & Resto: Ibitaramo bidasanzwe muri Week-End
Buri wa Gatanu no ku wa Gatandatu, muri Quelque Part Bar & Restaurant hategurwa ibitaramo bihuza abahanzi banyuranye ariko cyane cyane abakizamuka muri muzika nyarwanda.
Mu kiganiro twagiranye na Ishema Kevin Patrick, umwe mu babitegura, yadutangarije ko iki gikorwa kiba kigamije gushyira ahagaragara impano z’abahanzi bakizamuka muri muzika no mu mikino irimo gusetsa.
Akomeza atangaza ko bitewe n’inzira zigoye zo kugira ngo abahanzi babone aho bigaragariza, ni muri urwo rwego Quelque (...)
Buri wa Gatanu no ku wa Gatandatu, muri Quelque Part Bar & Restaurant hategurwa ibitaramo bihuza abahanzi banyuranye ariko cyane cyane abakizamuka muri muzika nyarwanda.
Mu kiganiro twagiranye na Ishema Kevin Patrick, umwe mu babitegura, yadutangarije ko iki gikorwa kiba kigamije gushyira ahagaragara impano z’abahanzi bakizamuka muri muzika no mu mikino irimo gusetsa.
Akomeza atangaza ko bitewe n’inzira zigoye zo kugira ngo abahanzi babone aho bigaragariza, ni muri urwo rwego Quelque Part Bar & Restaurant ifatanyije n’itsinda rigamije guteza imbere abahanzi bakizamuka (The Best Promoters Up Coming Artist), bategura buri wa Gatanu n’uwa Gatandatu ibitaramo bigaragaramo abahanzi bafite impano nyinshi zitandukanye.
Agira ati "Abitabira ibyo bitaramo bakuramo ubutumwa butandukanye bunyuze mu ndirimbo kandi bakibonera imbonankubone abo bahanzi. Ni umwanya kandi wo kuruhuka."
Ku birebana n’uburyo bwo kwinjira muri ibyo bitaramo, Ishema atangaza ko biba ari ubuntu nta n’umwe wishyura. Ati "Bikorwa mu rwego rwo kugira ngo dufashe abantu kuruhura umutwe."
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Abanyeshuri n’abarezi bo mu rwunge rw’amashuri rwa Banda ruri mu kagari ka Banda, mu murenge wa Rangiro, mu karere ka Nyamasheke, baratabaza inzego z’ubuyobozi bw’akarere kabo kubera amashuri bigiramo yatangiye gusatagurika hejuru, ku buryo igihe hagwa imvura ivanze n’umuyaga mwinshi ashobora kubagwira.
Barasaba ko byagenzurwa neza, byaba ngombwa bagakurwa muri aya mashuri bagashakirwa ahandi bigira atarabateza akaga gashobora no kugera ku kubambura ubuzima.
Nk’uko Imvaho Nshya yabitangarijwe na bamwe mu barezi baho, ngo ibi byumba by’amashuri 6 byubatswe mu mwaka wa 2007 na rwiyemezamirimo ku isoko ryari ryatanzwe na MINEDUC.
Uyu rwiyemezamirimo ngo yabyubatse nabi ku buryo yayataye atanuzuye neza, bimwe bigasaba ko ishuri n’umurenge birwanaho bakabishyiramo ngo barebe ko aho abana bigira haboneka, ariko ngo kiracyari ikibazo gikomeye cyane.
Umwe mu barezi yabwiye Imvaho Nshya ati “Duhangayikishijwe cyane n’ubuzima bwacu n’ubw’abana bayigiramo kuko yari yubakishijwe amatafari ya ‘bloc-ciment’, ni ibyumba by’amashuri 6 byigirwamo icyiciro cya 2 cy’amashuri abanza.
Hejuru hafi y’amabati hatangiye kwiyasa ku buryo haje umuyaga mwinshi byahita bicikamo kabiri, amabati hari aho ava, amadirishya hejuru ntayo yashyizemo n’ahari yaramenaguritse, imbeho n’amashahi y’imvura byinjiramo abana bakanyagirwa iyo imvura ari nyinshi, mbese yarangiritse ku buryo butari ubwo gukinishwa.”
Avuga ko abarezi na bo bababazwa n’uko kubera ko n’inzugi nta na rumwe yashyizemo bagashaka inzugi z’ibiti na zo zidafashe, nta mfashanyigisho bashobora gushyiramo kubera kudakingwa, kuko zihita zibwa.
Utubati twagombaga kujyamo ngo hajye hagira ibibikwamo na two nta na kamwe karimo, hasi nta sima irimo kuko iyari irimo yamenaguritse, byose bikaba bisaba gukurikiranwa vuba.
Ngarukiyimana Evariste wiga mu mwaka wa 5 w’abanza yagize ati “Twigana ubwoba bwinshi kuko hari igihe imvura igwa tukavirwa kandi hejuru hariyashije, tukikanga ko umunsi haje umuyaga mwinshi byose bizahubuka bikatugwaho, kuko no mu zuba aho kuza akayaga ahubwo ivumbi ryinshi ryinjiramo.”
Umuyobozi w’aka karere Kamari Aimé Fabien, avuga ko ikibazo cy’uriya rwiyemezamirimo kizwi hose ku rwego rw’igihugu n’urwa REB, akaba arimo gukurikiranwa n’ubutabera, imyanzuro izavamo ikazatanga icyerekezo.
Ariko hagati aho ngo bagiye koherezayo abatekinisiye barebe uburemere bwabyo, basanga ari ikibazo gikomeye koko nk’uko bivugwa bakaba bareba ahandi bimurira abana aho kugira ngo bazibuke ibitereko basheshe, kandi bari baburiwe mbere.
Abaturage b’akagari ka Rugali, mu murenge wa Cyato, mu karere ka Nyamasheke, barashimira cyane Madamu Jeannette Kagame wubakiye abana babo urugo mbonezamikurire, ubu bakaba biga neza amashuri (...)
Ababyeyi, abarezi n’abanyeshuri bo muri TTC Mururu mu karere ka Rusizi, barasaba ko muri uyu mwaka w’amashuri hakorwa ibishoboka byose Laboratwari yabo imaze imyaka 10 yubakwa igatangira kubyazwa (...)
Hari hashize imyaka igera kuri 6 abahinzi b’icyayi bibumibye muri koperative y’abahinzi b’icyayi ba COTHEGA bagihinga mu mirenge ya Karambi na Cyato mu karere ka Nyamasheke, kitababyarira umusaruro (...)
Ubuyobozi bwa Koperative Rebakure Munyamurama_KOREMU, igizwe n’abanyamuryango 350 bahinga ibigori n’ibishyimbo mu murenge wa Murama, mu karere ka Ngoma, buratangaza ko mu mwaka wa 2016 gusa, (...)
Bamwe mu borozi bo mu Kagali ka Ryeru mu Murenge wa Rwempasha mu karere ka Nyagatare, bahangayikishijwe n’igisa n’icyorezo cyateye mu nka zabo zihaka, zikaramburura zenda kubyara. Aba borozi (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Byavugiwe mu biganiro byabaye kuri uyu wa 30 Kamena 2016, iyi Minisiteri yagiranye n’abagangabagera ku 168 boherejwe mu bitaro bitandukanye byo mu gihugu, harimo 94 batangiye akazi na 74 bagiye kwimenyereza mu gihe cy’umwaka.
Umunyamabanga wa Leta muri MINISANTE, Dr Patrick Ndimubanzi, yavuze ko aba baganga bagiye gufasha bagenzi babo kwakira ababagana.
Yagize ati “Aba baganga baje kongera umubare w’abaganga twagiraga bavura abarwayi, ubu bakwirakwijwe mu bitaro 46 dufite bityo bafashe abandi mu kunoza servisi bita ku barwayi mu buryo bwihuse kandi bukwiye”.
Dr Ndimubanzi kandi yasabye aba baganga kugendera ku mahame aranga umwuga wabo aho ahanini basabwa gufata umwanya uhagije wo kumva umurwayi.
Ati “ Umurwayi yasanga umuganga umwumva kuruta uko yasanga wa wundi bavuga ko ari kabuhariwe mu kuvura utamwumva. Mwibuke ko buri murwayi agira umwihariko we, mutege amatwi ni bwo azabona ko wamwubashye hanyuma umusobanurire ibyo ugiye kumukorera n’impamvu yabyo”.
Yongeraho ko ibi nibabikurikiza bizatuma umurwayi yizera gukira vuba bityo n’akazi kabo kakagenda neza.
Dr Magnifique Irakoze, umwe mu baganga bagiye kwimenyereza umwuga, avuga ko bagiye gushyira mu ngiro ibyo bize mu ishuri, bakaba abagaragu b’abarwayi.
Ati “Twiteguye kuba abagaragu b’abarwayi cyane ko ya mvugo ya kera yavugaga ko abaganga ari abami naho abarwayi bakaba abagaragu yavuyeho.Tugomba kubafata neza kuko ni bo badufasha gushyira mu bikorwa ibyo twize kandi tutabitayehobyadupfira ubusa”.
Avuga ko ubumenyi bajyanye nibabushyira ku bunararibonye bazakura ku bandi baganga bazasanga aho bazakorera, bizabafasha gukora akazi kabo neza.
MINISANTE ivuga ko ubu mu Rwanda habarirwa abaganga bavura muri rusange (Généralistes) bagera ku 1000 n’abafite umwihariko ku ndwara bavura (Spécialistes) 400, gusa ngo baracyari bake.


text:
Abakobwa babiri b’impanga Anna na Lucy DeCinque, barasa cyane dore ko ubareba kubatandukanya bigoye cyane, ndetse nabo ubu bakaba bamaze gukoresha akayabo k’amafaranga asaga 130.000.000 uyabaze mu mafaranga y’u Rwanda, bagiye batanga ku mavuta n’ibindi bijyanye n’ubwiza kugirango babashe gukomeza gusa cyane. Uretse kuba basangira byose kuva mu buto, ubu bagiye no gukora ubukwe n’umusore bakundana uzabagira abagore bombi, cyane ko nawe bifuza kujya bamusangira.
Lucy na Anna DeCinque b’imyaka 29 y’amavuko, bagiye batanga amafaranga mu bihe bitandukanye bihindura ibitsike, imisatsi, amabere n’ibindi bice by’umubiri ngo barusheho gukomeza kugaragara kimwe no gusa ahantu hose. Uretse ibyo kandi, buri gihe baranagendana, bakambara bimwe, bakora akazi kamwe cyane ko baniganye amashuri yabo yose, barara ku buriri bumwe bakanarya bimwe, nyuma y’ibyo bakaba bashaka no kugerakaho gushaka umugabo umwe, uwo akaba ari umukanishi bamaze igihe bakundana witwa Bem Byrne.
Aba bakobwa bakomoka muri Perth muri Australia, banahamya ko umwe ashobora kumva ububabare bwa mugenzi we, ikindi kandi kubera kwifuza gusangira byose, na telefone kimwe na facebook bakoresha imwe, ubandikiye akabandikira bombi.
Aba bakobwa babwiye ikinyamakuru cya Channel Seven Sunrise ko bagerageje gukundana n’abasore batandukanye ariko bikananirana. Lucy ati: "Twagiye tugerageza kenshi gukundana n’abasore batandukanye ariko ntibyagendaga neza, ariko ubu biratworohera cyane kandi birahebuje. Tuba turi kumwe amasaha 24 ku yandi iminsi yose, kuburyo binatworohera gusangira umukunzi kuko buri gihe tuba turi kumwe".
Aba bakobwa bakora akazi k’ubuforomo, bavuga ko kuva mu bwana bwabo basaga cyane ariko uko bakura bakagenda bakoresha ibindi bintu byose byatuma bakomeza gusa, ari nayo mpamvu uwabaga ashatse kugaragaza itandukaniro ku gice runaka cy’umubiri habagaho kumuhindura ngo bakomeze gusa cyane.
Bavuga ko ubu icyo basigaje ari ugukora ubukwe n’uyu mukunzi wabo, kandi abana buri umwe muri bo azabyara nabo bakazajya babafata nk’ababyawe na buri umwe muri abo.


text:
Banki zikorera mu karere ka Gicumbi zigiye kuvugurura imikoranire na Hanga Umurimo
Mu rwego rwo kureba uko abibumbiye muri HANGA UMURIMO mu Karere ka Gicumbi barushaho kugira imikoranire myiza n’ amabanki kuri uyu wa Kabiri tariki ya 05 Werurwe 2013 mu cyumba cy’ Inama cy’ Akarere ka Gicumbi habereye inama yahuzaga ba Rwiyemezamirimo bagize Hanga Umurimo ndetse n’ abayobozi b’ amabanki akorera muri aka karere biga kuvugurura imikoranire hagati yabo.
Uhagarariye hanga umurimo muri MINECOFIN, Albert Bizimana yatangarije ba Hanga Umurimo ko imishinga yatoranyijwe mu mishinga mirongo 50 hatoranyijwe imishinga 20.
Hagaragajwe kandi inzitizi zibangamira aba bibumbiye muri HANGA UMURIMO byanatumaga habaho imikoranire yo ku rwego rwo hasi hagati ya ba Rwiyemezamirimo n’ amabanki akorera mu karere ka Gicumbi.
KABAHIZI Jean Jacques ukuriye hanga umurimo mu karere ka Gicumbi ku ruhande rwa ba rwiyemezamirimo yagaragaje ko imbogamizi ikomeye ari itinda ry’ imishinga. Imishinga yasabwe ba rwiyemezamirimo irimo ingeri eshatu: iy’ amata, ibihumyo n’ ingano.
Hifujwe kandi ko imishinga mishya y’ ubutaha yazatoranywa n’ amabanki yose yo mu karere ka Gicumbi ari hamwe na Hanga Umurimo ikemezwa hatabaye gutesha umwanya rwiyemezamirimo kandi hakanabaho ubufatanye cyane hagati y’ izi mpande zombi ndetse n’ ubuyobozi bw’ akarere ka Gicumbi buhari dore ko abayobozi b’ amabanki bivugiye ko inzego z’ubuyobozi bw’ akarere bugira ingufu cyane kuruta iz’ amabanki.
Gusa abayobozi b’ amabanki basezeranyije abo muri HANGA UMURIMO ko hagiye kubaho impinduka ziganisha ku mikoranire myiza dore ko amabanki yagiye atungwa agatoki mu kugora ba rwiyemezamirimo.
Zimwe mu nzitizi zagarutsweho ni ubwumvane hagati y’ abo muri HANGA UMURIMO n’abayobozi b’amabanki kimwe no gusaba inguzanyo hakoreshejwe amakoperative ya baringa hagamijwe kwibonera inguzanyo ku giti cy’ umuntu.
Ibi bikazakosorwa ubutaha ku buryo imikoranire hagati yabo izagenda neza.


text:
Gufasha umwana wawe gukora neza mu ishuri, ni ingenzi kuri wowe kugira ngo iby’ifatizo mu burere bwe ndetse no mu buzima bwe. Iki gisaba kizagufasha uko umukoro ukorwa byihariye mu rugo iwawe, iga uburyo umukoro warushaho kuba mwiza kurushaho n’uburyo kandi impanuro zaboneka, kuburyo umukonro ukomeza kuba Ntamakemwa;
Gushaka ahakorerwa umujkoro hagari rusange.
Gushaka munzu yawe ahantu hatuje ho kwigira ku buryo abana bawe bakorera umukoro wabo.
Kugira imitekerereze mizima.
Ababyeyi nabo, bakeneye kugira imitekerereze y’ukuri ku by’amasomo ndetse n’imikoro. Kubona impanuro (inama) kubyo ushobora gukora kugira ngo ufashe abana bawe gutsinda mu ishuri ndtetse nakure hashoboka.
Ku isongha ryo gufashisha imikoro.
Kwiga ku bintu by’ingenzi wakora kugirango uhe ikizere abana bawe cyo kurangiza imikoro.


text:
Urwenya-“Ko yavuze ko agiye gukiza abarwayi yigeze avuga ko agiye kuzura abapfuye.”
“Ko yavuze ko agiye gukiza abarwayi yigeze avuga ko agiye kuzura abapfuye.”
Umusaza n’umukecuru bari myaka ya za 90 barimo bumva radio umuvugabutumwa warurimo ubwiriza, arangije aravuga ati “Bavandimwe mu mwami mushyire ukuboko kuri radiyo ukundi ku gice cy’umubiri wumva urwaye, ngiye kubasengera.” Umukecuru ashyira ukuboko kumwe kuri radiyo ukundi agushyira ku mugongo yari arwaye, n’umusaza nawe ashyira ukuboko kumwe kuri radiyo ukundi agushyira ku gitsina cye cyari kimaze igihe kidafata umurego. Umugore we yarahindukiye aramutontomera ati “ko yavuze ko agiye gukiza abarwayi yigeze avuga ko agiye kuzura abapfuye.”
Shyiraho Igitekerezo!
Subscribe to: Post Comments (Atom)


text:
May 09, 2016 Bienvenu Ndacyayisenga Ayo Hanze 0
Ibi ni bimwe mu bibazo bikuze kwibazwaha nabantu batari bake aho usanga bavuga bati; ese I kuzimu habaho koko? Abandi bati niba habaho se nihe, nibande bazanjyayo? Aha usanga abantu bamwe na bamwe batabasha gusobanukirwa neza nibi bizazo bakunze kwibaza.
Aganira na Isange.com Uwimana Aime yagize icyo atangariza bamwe mubakunze kurangwaho no kwibaza ibi bibazo aho yagize ati: “Ikuzimu tuhagereranya nkahantu satani aba, ariko ntekereza ko iyo Bibiriya itubwira gehinomu “nikigereranyo cy’abantu batubaha Imana bazaba, ikuzimu kenshi naho haka gereranwa na hantu satani aba, Pawulo yaravuze ngo ntiturwana n’abafite inyama n’amaraso ahubwo turwana nimyuka yo mukirere, rero watekereza uti ese niba hari imyuka mibi yo mw’ ijuru ihuriyehe n’ ikuzimu, byose rero iyo ubihuje njyewe mbifata nkisi y’ umwuka,
Sinavuga ngo ikuzimu naha icyonemera cyo nuko bibiliya hari amagambo ikunda gukoresha ivuga ko gehinomu ariho abantu batubaha Imana bazaba, ndetse sino kuvuga ko ariko hitwa ahubwo ni ikigereranyo kubera ko muri Israel hari ahantu batwikiraga imyanda gitwaga gehinomu, hahoraga haka umuriro utazima hahoraga hacumba umwotsi burigihe kubera ibintu baha twikiraga, bibiliya rero ikatugereranyiriza aho, nkaho abantu batubaha Imana bazanjya hitwa gehinomu
Naho ngiye kuvuga ngo ikuzimu , sinavuga ngo ikuzimu naha kuko usanga bamwe bavuga ngo uramanuka gusa njye ntekereza ko ari isi y’umwuka, kuko satani ni umwuka n’ abadayimoni n’umwuka njye rero ntekereza ko ari isi y’umwuka,  >. nziko gusa ko ari isi y’umwuka nkuko ijuru ntakubwira ngo naha cyangwa naha. Gusa icyo nziko nuko ijuru rihari n’ ikuzimu hakaba harahari.
Nd. Bienvenu/Isange.com/Tel;0785247778,0725040607.
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Rwanda : Abanyarwanda muri Afurika y'epfo babimburiye abandi mu gutera inkunga Impuzamashyaka CPC
Nyuma y'ikiganiro gitangiza ku mugaragaro CPC cyabereye mu Bubiligi kuwa 19/3/2013, Club RDI Mpumalanga yo muri South Africa yarateranye mu nama idasanzwe. Ingingo nyamukuru y'iyi nama kwari ukwishimira ko bashyigikiye ishyirwaho ry'urwego ruhuza opposition rwitwa CPC, ariko babyerekana bahereye ku migani migufi y'ikinyarwanda basanga Leta ya FPR-KAGAME yahisemo kugenderaho ngo ikomeze ihonyore abanyarwanda. RDI Mpumalanga irasanga CPC ije nk'igisubizo cyo guca iyi kirazira.
1.Ibibi FPR ikomeza gukora ntibigomba kumenyerwa nk'ibyiza
Habanje gutangwa ingero zerekana ibibi abantu bamwe babayemo mu gihe abandi babaga bari mu byiza: bati twakuze dukubitwa haba mu mashuri y'intango cyangwa se n'ababyeyi bacu, mu gihe mu mahanga twahungiyemo ahenshi twasanze abana b'aho badakubitwa tubanza kugira ikibazo tukanakeka ko byabaviramo kuba ibirumbo cyangwa abaswa. Twakuze tuziko iyo ubonye imbwa ushaka amabuye yo kuyitera mu gihe ahandi imbwa zabo zifatwa neza zikuhagirwa, zigatwarwa mu modoka n'ibindi. Ba sogokuruza bacu bo babaye mu buretwa imyaka amagana n'amagana, barabimenyera pe. Bagatukwa, bagakubitwa, bagakoreshwa imirimo idahemberwa, bagatwarirwa abagore bakicecekera. Ba data nabo bakomeje kubaho nk'uko, natwe kandi ni ko FPR idutwaye. Niyo mpamvu mu gushaka uburyo bwo kwihumuriza abo bakurambere bacu bavuze bati: "ibibi bimenyerwa nk'ibyiza".
None muri iyi myaka 20 FPR-KAGAME imaze ku butegetsi ni ko byakomeje, abanyarwanda batunzwe n'ibibi ndetse bitambutse iby'abakurambere bacu: uburetwa bwagarutse bwitwa TIG, ivangura ni ryose uhereye mu mashuri, mu buyobozi, abanyarwanda bicwa nk'ibimonyo haba mu gihugu cyangwa mu buhungiro, FPR yahindutse SEKIBI, n'ibindi bibi byinshi. None se koko tugumye twicecekere NGO ibibi bimenyerwa nk'ibyiza? OYA. Turasaba CPC guhagurukira aya mabi yose yazanywe na FPR-KAGAME, kuko abanyarwanda sibo baremewe kugendera mu bibi.
2.Akamenyero kabi ka FPR kagomba kwamaganwa.
Abari mu nama basanze FPR-KAGAME igeze ku rwego rw'umugabo witwaga Kamenyero. Uyu yari yaramenyereye guhora akora nabi, agahemukira bose. Ibyo yatekerezaga ntiyavuguruzwaga. Rimwe rero kubera gusenya ingo z'abandi yaje kujya ahantu, baramubwira bati uramenye aho ugiye hari yo umubyeyi wawe. Yavuniye ibiti mu matwi, bukeye asanga yakoze amahano. Igihe ni iki rero cyo kwikiza FPR-KAGAME kuko isi yose irayibwira ntiyumve none tugeze aho bahambiriza abakozi ba za ambasade. Abari mu nama basanze CPC ije mu gihe nyacyo kuko uyu FPR Kamenyero turamurambiwe. Kubera kumenyera gukora uko yishakiye no kutumva inama nzima z'abagiye basuura u Rwanda (aha twavuga nka Suzana Rice wigeze kugira Kagame inama yo gufungura urubuga rwa politiki, akamutuka), FPR-KAGAME igeze ku rwego rwo gukora amahano gusa nta kindi. Imaze kuba nka Kamenyero. Club RDI Mpumalanga irasaba n'amashyaka yose asigaye guca bugufi akumva ibisabwa ubundi akegera CPC bagafatanya bagakiza abanyarwanda uriya Kamenyero.
Dushyigikiye ihuriro CPC
Mu gusoza, Club RDI Mpumalanga yishimiye byimazeyo iriya ntambwe imaze guterwa yo ku rwego rwa CPC kandi igasaba Perezida wa CPC kimwe n'izindi nzego bazakorana gukomeza kwereka abanyarwanda ko ikibi aba ari kibi, ko kitagomba kumenyerwa nk'icyiza kuko isi turimo ya none itandukanye cyane n'iy'ejo hashize. FPR-KAGAME igomba kumenya ko ikibi aba ari kibi ntikomeze kukigenderaho ngo kuko abantu badakoma, kuko yabafunze umunwa. Intarumikwa za RDI Mpumalanga rero ziyemeje gutera CPC ingabo mu bitugu kugeza ibintu bihindutse byiza mu rwatubyaye.
Nyuma yo Kwiyakira, abari mu nama bemeje ko R1500,00 (150 $) ahita yoherezwa mu isanduku nkuru ya RDI Rwanda Rwiza mu gushyigikira ishyirwaho rya CPC, Kandi bakaba bakangurira abanyarwanda bumva ukuri aho bari hose gutera inkunga no gushyigikira CPC.
Perezida wa Club Mpumalanga
Source : rdi-rwandarwiza.org


text:
Anonymous has left a new comment on your post "GUSWERA
NOGUSWERWA:UBURYO BUNYURANYE6":
CYAKORA IYI MISSIONNARY POSITION NI IYA MBERE.GUSA SI BYIZA KUYIKORA
BURIGIHE KU MUNTU WAWE.IRAMBIRANA VUBA.MUKORA IZINDI MWAJYA KURANGIZA
AKABA ARI BWO MUYIKORA KUKO ITUMA MURANGIZA MUKUNDANYE CYANE KUKO MUBA
MUFITE CONTACT IRI INTIME CYANEEEEEEEEEEEE. ARIKO GUCUMITA CYANE SI
BYIZA AHUBWO MURI IYI POSITION UMUGABO ASHOBORA KUMVA IMBORO IGEZE KURE
BIHAGIJE AKAREKA UMUGORE AKABA ARIWE UNYEGANYEGA KUMURUSHA, ASA NUSHAKA
KUYIKWIKIRAMO,BIRARYOHA CYANE KANDI MUGATINDA KURANGIZA.ICYOGIHE
UMUGORE ABA AFITE IMBORO MU GITUBA AKANAGEREKAHO GUKUBA RUGONGO KURI
PUBIS Y'UMUGABO.IYO ATAZI KWIHANGANA ARARIRA CG AKAVUZA INDURU.
MUBASWERE NABO BISHIME SHA!!!
Posted by Anonymous to IGITUBA at September 26, 2009 8:04 AM


text:
Urubyiruko rurasabwa kutagwa mu mitego y’abantu bokamwe n’ingengabitekerezo ya genocide.
Urubyiruko rwo mu Rwanda by’umwihariko akarere ka Rutsiro, rurasabwa kutagwa mu mutego w’abantu bokamwe n’ingengabitekerezo ya genocide, kuko ngo ingaruka yayo ari mbi ndetse na nyirayo More...
Hari imihigo yashyirwa mu bikorwa ikabangamira abaturage batari bake: Mutakwasuku
Kuri uyu wa 9 Mutarama 2012, mu gikorwa cyo gusuzuma aho imihigo yahizwe n’uturere igeze, gikorwa n’abakozi bagize itsinda rya Leta riyobowe na Minisiteri y’Intebe, Umuyobozi w’akarere More...


text:
Igisubizo: Wizeye ko wahawe ubugingo buhoraho kandi ko uzajya mu Ijuru numara gupfa? Imana irashaka ko ubyizera! Bibiliya iravuga ngo: “Ibyo ndabibandikiye mwebwe abizeye izina ry’Umwana w’Imana, kugira ngo mumenye yuko mufite ubugingo buhoraho” (1 Yohana 5:13). Tuvuge ko muri aka kanya uhagaze imbere y’Imana, maze irakubaza iti: “Kuki ngomba kukureka ngo winjire mu Ijuru?” Wasubiza iki? Ntabwo ushobora kubona icyo usubiza. Icyo ugomba kumenya ni uko Imana idukunda kandi ko yadushyize imbere inzira dushobora kumenya neza, aho tuzaba iteka ryose. Bibiliya itanga igisubizo muri ubu buryo: “Kubera ko Imana yakunze abari mu isi cyane, byatumye Itanga Umwana Wayo w’Ikinege, kugira ngo umwizera wese atarimbuka, ahubwo ahabwe ubugingo buhoraho” (Yohana 3:16).
Mbere na mbere tugomba gusobanukirwa ikibazo kitubuza kuzajya mu Ijuru. Ikibazo ni iki – kamere yacu y’ibyaha itubuza gusabana n’Imana. Turi abanyabyaha kubera kamere yacu no guhitamo kwacu. “Kuko bose bakoze ibyaha, ntibashyikira ubwiza bw’Imana” (Abaroma 6:23). Nti dushobora kwiha agakiza. “Mwakijijwe n’ubuntu ku bwo kwzera, ntibyavuye kuri mwe– ahubwo ni impano y’Imana. Ntibyavuye ku mirimo yanyu kugira ngo hatagira umuntu wirarira” (Abefeso 2:8-9). Twese dukwiriye igihano cyo gupfa no kujya mu muriro utazima. “Kuko ibihembo by’ibyaha ari urupfu” (Abaroma 6:23).
Imana irera, irakiranuka kandi igomba guhana icyaha, ariko kubera urukundo idukunda, yababariye ibyaha byacu. Yesu yaravuze ati: “Ninjye nzira n’ukuri n’ubugingo. Nta wujya kwa Data ntamujyanye” (Yohana 14:6). Yesu yiciwe ku musaraba ku bwacu: “Kuko na Kristo yababarijwe ibyaha by’abantu rimwe, umukiranutsi ababarizwa abakiranirwa, kugira ngo atuyobore ku Mana” (1 Petero 3:18). Yesu yazutse mu bapfuye: “Yatangiwe ibicumuro byacu kandi azurirwa kugira ngo dutsindishirizwe” (Abaroma 4:25).
Dusubiye rero ku kibazo cya mbere– “Nshobora kwizera gute ko nzajya mu Ijuru nimara gupfa?” Dore igisubizo– izere Umwami Yesu Kristo, urakira (Ibyakozwe n’Intumwa 16:31). “Icyakora abamwemeye bose, bakizera Izina Rye, yabahaye ubushobozi bwo kwitwa abana b’Imana” (Yohana 1:12). Ushobora guhabwa ubugingo buhoraho nk’impano y’UBUNTU. “Iyi mpano y’Imana ni ubugingo buhoraho muri Kristo Yesu Umwami wacu” (Abaroma 6:23). Uyu munsi, birashoboka ko waba uri mu buzima bwnshi kandi bwuzuye. Yesu yaravuze ati: “Ariko njyeweho nazanywe no kugira ngo zibone ubugingo, ndetse ngo zibone bwinshi” (Yohana 10:10). Ushobora kuzabana na Yesu ubuziraherezo mu Ijuru, kuko yabisezeranye: “Kandi ubwo ngiye kubategurira ahanyu, nzagaruka mbajyane iwanjye, ngo aho ndi namwe muzabeyo” (Yohana 14:3).
Niba wifuza kwakira Yesu Kristo nk’Umukiza wawe ndetse no guhabwa imbabazi z’Imana, dore isengesho ushobora kuvuga. Kandi kuvuga iri sengesho cyangwa irindi iryo ari ryo ryose, siryo rizaguhesha agakiza. Kwizera Yesu Kristo, ni byo byonyine bishobora kuguhesha imbabazi z’ibyaha byawe. Iri sengesho ni uburyo bworoshye bwo kugaragariza Imana ko uyizera kandi ko uyishimira kuba yarakugiriye imbabazi. "Mana, nzi neza ko nagucumuyeho none nkwiriye kwirengera igihano. Ariko Yesu Kristo yemeye guhabwa igihano nari nkwiriye, kugira ngo nimwizera nshobore kubabarirwa. Ndakwizeye umpe agakiza. Urakoze k’ubw’Ubuntu n’imbabazi zawe bitangaje! Amina!"
Mbese wafashe icyemezo cyo kwiyegurira Kristo ubikuye ku byo umaze kwisomera hano? Niba ari uko, nyaboneka kanda ahakurikira handitse ngo "None nemeye Kristo"
Ikibazo: Nshobora kwizera gute ko nzajya mu Ijuru nimara gupfa?
Igisubizo: Wizeye ko wahawe ubugingo buhoraho kandi ko uzajya mu Ijuru numara gupfa? Imana irashaka ko ubyizera! Bibiliya iravuga ngo: “Ibyo ndabibandikiye mwebwe abizeye izina ry’Umwana w’Imana, kugira ngo mumenye yuko mufite ubugingo buhoraho” (1 Yohana 5:13). Tuvuge ko muri aka kanya uhagaze imbere y’Imana, maze irakubaza iti: “Kuki ngomba kukureka ngo winjire mu Ijuru?” Wasubiza iki? Ntabwo ushobora kubona icyo usubiza. Icyo ugomba kumenya ni uko Imana idukunda kandi ko yadushyize imbere inzira dushobora kumenya neza, aho tuzaba iteka ryose. Bibiliya itanga igisubizo muri ubu buryo: “Kubera ko Imana yakunze abari mu isi cyane, byatumye Itanga Umwana Wayo w’Ikinege, kugira ngo umwizera wese atarimbuka, ahubwo ahabwe ubugingo buhoraho” (Yohana 3:16).


text:
Rwanda : Musanze – Abayobora utugari ngo bagiye kwereka abo bayobora inyungu yo guhuza Ubutaka
Abanyamaba nga nshingwabikorwa b’utugali tugize akarere ka Musanze ngo bagiye kwegera abo bayobora maze babereka mu buryo bufatika inyungu zo guhuza ubutaka, kugira ngo barusheho kuyishyira mu bikorwa.
Mu mahugurwa y’iminsi ibiri ku miyoborere myiza  ndetse n’imitangire ya serivisi, yatangiye kuri uyu wa kane tariki 20/09/2012 aba banyamabangwa nshingwabikorwa b’utugali tugize akarere ka Musanze, bavuze ko bazakuramo ubumenyi buzabafasha gusobanurira neza akamaro ko guhinga igihingwa kimwe.
Ngayubwiko Jean Marie Vianney, umunyamabangwa nshingwabikorwa w’akagali ka Cyogo mu murenge wa Muko, avuga ko bamwe mu bahinzi batarumva neza akamaro ko guhuza ubutaka bagahinga igihingwa cyemeranyijweho.
Ati: “Ubu tugiye kubaganiriza kurushaho, ni biba na ngombwa tujye no mu mibare,ariko tubereke ko amasaka adashobora kwinjiza kurusha ibigori cyangwa ibirayiâ€.
Vincent Murangwa, impuguke y’ishyirahamwe ry’uturere n’umujyi wa Kigali RALGA mu gutanga amahugurwa y’abanyamabanga nshingwabikorwa b’utugali n’ab’imirenge, avuga ko aba banyamabanga bakwiye gufata umwanya wo kuganira n’abo bayobora.
Agira ati: “Twasabye ko bakwiha umwanya wo kubanza gusobanukirwa neza na gahunda za leta, ndetse bakanafata undi nanone wo kuganiriza abaturage kuri izo gahunda kugirango abaturage bazishyire mu bikorwa bazumva nezaâ€
Avuga kandi ko aba banyamabanga bashobora gusobanuza inzego zisumbuye ho, igihe bigaragaye ko batumva neza gahunda, aho kugirango bajye gusobanurira abaturage nyamara nabo ubwabo batarazumva neza.
Umuyobozi w’akarere ka Musanze Mpembyemungu Winifrida, avuga ko aya mahugurwa azasiga abanyamabanga nshingwabikorwa b’utugali babonye icyerekezo kimwe mu gushyira mubikorwa gahunda za leta, kuko hari ubwo buri wese abikora uko yishakiye.
Ibi kandi ngo bituma hari ubwo ubutumwa bugera ku muturage bwahinduye igisobanuro, bitewe n’uburyo umuyobozi ashaka ko gahunda ikorwa, cyangwa se n’uburyo ari gukora ngo ishyirwe mu bikorwa.


text:
Iki gitaramo cya God’s Glory drama team cyayobowe na Miss Irene Bellange Muhikira nyampinga wa UNILAK kirangwa n’ibihe bidasanzwe mu kuramya no guhimbaza Imana aho uru rubyiruko rwabyiniye Imana rukoresheje ingingo zarwo benshi bakizihirwa abandi bagahembuka imitima nyuma yo gufashwa mu buryo bw’umwuka.
Itsinda The worshipers na ryo ryagaragaje ubuhanga mu kuririmba mu majwi y'umwimerere nta byuma bikoreshejwe, benshi barikurira ingofero ndetse barisaba kuzagaruka rikabataramira mu mwanya uhagije. Kabonga Heritier umwe mu bayobozi ba God’s Glory drama team yabwiye Inyarwanda.com ko igitaramo cyabo cyagenze neza kurenza uko bo babitekerezaga dore ko cyitabiriwe cyane by'akarusho kikarangwa n'ibyishimo byinshi ku bakunzi b'umuziki wa Gospel na cyane ko uru rubyiruko rwabyinnye zimwe mu ndirimbo zikunzwe cyane z'abahanzi banyuranye bo mu muziki wa Gospel hano mu Rwanda no hanze.
REBA AMAFOTO Y'IGITARAMO CYA GOD'S GLORY DRAMA TEAM
Bakoresheje imbaraga zabo zose babyinira Imana ibyuya birabarenga
Bamwe ibyishimo byari byabarenze
Serge Iyamuremye yifatanyije n'uru rubyiruko mu kuramya Imana
Bati "Mana ni wowe ukwiriye guhimbazwa"
Umushumba wa Assemble de Dieu mu Rwanda yashimiye uru rubyiruko kuba rwarakoze igitaramo cyiza
Hano barimo barabyinira Imana bagatwenga kubwo kuyinezererwa
The Worshipers barishimiwe cyane
Mu gusoza igitaramo God's Glory drama team yavuye kuri stage abantu batabishaka kubera kwizihirwa


text:
Bamwe mu bagabo bo mu karere ka Musanze banezwe guharika abagore babo nyuma yo kutumvikana bigakurura amakimbirane nyuma ku buryo binakurura ubwumvikane buke mu miryango ari yo ntandaro y’idindira mu iterambere.
Muri aka karere hakunze kuvugwa cyane amakimbirane ashingiye ku bibazo by’imitungo bikaba ari ingaruka zikomoka ku buharike.
Ndirahisha Alphonse umwe muri aba baturage ati “Umugabo agira atya akazana umugore wa mbere bakananiranwa kumvikana ku bibzo runaka, akihutira kuzana uwa kabiri nawe yaza kumvikana bikabananira agahitamo kumwirukana. Icyo gihe uwo mugore amusaba imperekeza kandi umugabo akaba agomba no kwita ku bana babyaranye.”
Uwamahoro Beatrice yongeyeho ati “Wirukana umugore uguguna igufwa ukazana urimira bunguri… Abagabo bazana abagore bakananirwa kwihanganira zimwe mu ngeso, dore ko abantu babanza kwihanganirana no kumenyana, akihutira kuzana undi mugore wa kabiri na we yamara kumutesha umutwe akajya kubwira uwo bashakanye mbere ngo namurege kuko yamusahuye imitungo, maze abantu bakaburana rukabura gica.”
Mu kiganiro Minisitiri w’ubutegetsi bw’igihugu Kaboneka Francis yagiranye n’abaturage bo mu murenge wa Gacaca muri aka karere nyuma yo gutangiza k’umugaragaro igihembwe cy’ihinga 2016-2017A, yabasabye gucika ku muco mubi w’ubuharike kuko iri mu bibamunga bakadindira mu iterambere.
Minisitiri Kaboneka yagize ati “Rwose nimuzibukire umuco mubi w’ubuharike, kuko ni kimwe mu bituma mudashobora kwiteza imbere. Abakurambere batungaga abagore benshi bakabyara abana benshi kubera ko amasambu yari ahari.”
Akomeza avuga ko hari bamwe bavuga ko bakora ibyo batazi ariko ngo baba birengagiza ko amategeko yo atajya yihanganira amakosa kabone n’iyo yaba yakozwe n’abatabizi.
Nyuma y’uko mu minsi ishize abayobozi b’utugari n’abakozi babungirije, n’abanyamabanga nshingwabikorwa b’imirenge mu turere tugize intara y’Uburengerazuba bagiye basezera ku mirimo yabo, bamwe mu (...)
Ubuyobozi bw’akarere ka Nyamasheke buravuga ko buhangayikishijwe n’abantu badukanye ingeso mbi yo gutema inka z’abaturage. Ni nyuma y’aho mu murenge wa Bushenge, mu karere ka Nyamasheke, umuturage (...)
Bamwe mu baturage bubatse inzu z’icyitegererezo mu kagari ka Muhira mu murenge wa Rugerero mu karere ka Rubavu, baravuga ko bamaze amezi ane bategereje kwishyurwa amafaranga agera kuri miliyoni 3 (...)
Ubuyobozi bw’akarere ka Ngoma butangaza ko kuva gahunda ya Girinka munyarwanda yatangira mu mwaka wa 2006, kugeza ubu inka zimaze korozwa imiryango itishoboye muri aka karere zimaze kurenga 6928. (...)
Abaturage bakora mirimo yo gutunganya imihanda no gucukura imirwanyasuri muri gahunda ya VUP mu murenge wa Kinihira ho mu karere ka Ruhango, baravuga ko bamaze igihe kigera ku mezi ane (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Igisubizo: Tugomba gusoma tukaniga Bibiliya kuko ari ijambo Imana yatwandikiye. Bibiliya ni nkaho yahumetswe n’Imana (2 Timoteyo 3 :16). Mu yandi magambo, ni Imana ubwayo iba iri kutuvugisha. Hari byinshi byayobeye abahanga n’abashakashatsi kandi ibisubizo byabyo biri muri Bibiliya. Impamvu yo kubaho ni iyihe? Navuye he? Ubuzima burakomeza nyuma y’urupfu? Ni iyihe nzira igana mu ijuru? Kuki isi yuzuyemo ubugome? Kuki bingora gukora icyiza? Uretse gusubiza ibyo bibazo by’ingutu, Bibiliya iduha n’inama zifatika mu bindi bintu byinshi: namenya nte uwo ndambagiza? Ni gute nashinga urugo rwiza? Ni gute naba inshuti nziza? Naba umubyeyi mwiza nte se? Ese ihirwe ni iki, narigeraho nte? Nahinduka nte? Ni iki cya ngombwa mu buzima? Ni gute nabaho ntaremerewe n’ibyo nakoze? Nakwitwara nte mu kurenganywa cyangwa amagorwa y’ubu buzima?
Tugomba gusoma kandi tukiga Bibiliya kuko ari iyo kwizerwa kandi itibeshya. Bibiliya ntiyagereranywa n’ibindi bitabo “byera” kuko yo itagarukira mu gutanga impanuro n’inama z’ubuzima isaba “kuyizera”. Ahubwo dushobora kuyigerageza dusuzuma amagana menshi y’ubuhanuzi itanga, amateka ivuga ndetse n’ubumenyi bw’ubuhanga igaragaza. Abemeza ko Bibiliya irimo amakosa cyangwa yivuguruza baba bafite amatwi yinangira ukuri. Yesu rimwe yigeze kubaza icyoroshye hagati yo kuvuga ngo “ibyaha byawe birababariwe” no kuvuga ngo “haguruka, wikorere uburiri bwawe ugende”. Yahise yerekana ko afite ubushobozi bwo kubabarira ibyaha (tutabonesha amaso yacu) ubwo yakizaga ikirema (ibyo abari aho bashoboraga kwibonera n’amaso yabo). Uko ni nako dusezeranywa ko Ijambo ry’Imana ari ukuri iyo rivuga kuby’Umwuka (tutasuzumisha ibyiyumviro by’umubiri) ariko byakwemezwa n’ibiboneka, nko kutibeshya ku byabaye mu mateka, ku bumenyi n’ubuhanga (science) ndetse no guhanura ibizasohora.
Tugomba gusoma kandi tukiga Bibiliya kuko Imana idahinduka, na kamere ya muntu ikaba idahinduka; Bibiliya iracyafite agaciro nk’ako yari ifite icyandikwa. Nubwo iterambere rikataje, kamere y’abantu n’ibyo bararikira ntabwo bihinduka. Iyo dusomye amateka tubwirwa na Bibiliya, haba ku birebana n’ubusabane bwite bw’abantu cyangwa imibanire y’amoko atandukanye, tubona ko “nta cyadutse munsi y'ijuru” (Umubwiriza 1:9). Uko abantu muri rusange bakomeza gushakishiriza urukundo no kunyurwa ahatariho, Imana – Umuremyi mwiza wuzuye ibambe – itubwira aho twabona ibyishimo nyakuri. Ijambo yahishuye, Bibiliya, ni ingenzi cyane ku buryo Yesu yagize ati “Umuntu ntatungwa n'umutsima gusa, ahubwo atungwa n'amagambo yose ava mu kanwa k'Imana” (Matayo 4:4). Mu yandi magambo, niba dushaka kubaho ubuzima bwuzuye, nk’uko Imana yabishakaga, tugomba kumvira kandi tugakurikiza ijambo Imana yandikishije.
Tugomba kandi gusoma no kwiga Bibiliya kuko hadutse ubuyobe bwinshi. Bibiliya itubwira uburyo twasuzuma tugatandukanya icyatsi n’ururo. Itubwira uko Imana imeze, uko iteye. Gufata Imana uko itari ni kimwe no kuramya imana zitarizo cyangwa ibigirwamana, kubera ko tuba turamya indi shusho itari iyayo. Bibiliya iturangira inzira igana mu ijuru; ntituhagera kubera kubatizwa cyangwa kuba indakemwa (Yohana 14:6, Abefeso 2:1-10, Yesaya 53:6, Abaroma 3:10-18, 5:8, 6:23, 10-9-13). Imana itwerekera muri Bibiliya uburyo idukundamo (Abaroma 5:6-8, Yohana 3:16). Kandi rero iyo tumenye uburyo idukunda ni nabwo turushaho kuyikunda natwe (1 Yohana 4:19).
Bibiliya itwereka uburyo twakorera Imana (2 Timoteyo 3:17; Abefeso 6:17; Abaheburayo 4:12). Idufasha kumenya uburyo twakira ibyaha byacu ndetse n’urubanza rw’urupfu ruturiho (2 Timoteyo 3:15). Gutekereza ku ijambo ry’Imana no kumvira inyigisho zayo bituzanira ihirwe mu buzima bwacu (Yosuwa 1:8, Yakobo 1:25). Ijambo ry’Imana ritwereka icyaha mu buzima bwacu kandi bukadufasha kucyigobotora (Zaburi 32:8, 119:99, Imigani 1:6). Bibiliya iturinda gutakaza imyaka yacu yo kubaho mu bitagira umumaro kandi bitazahoraho (Matayo 7:24-27).
Gusoma no kwiga Bibiliya bidufasha kuvumbura umutego utagaragara uri ku mu bigeragezo by’icyaha, twigira ku makosa abandi bakoze aho kugira ngo natwe tugwe muri iyo mitego. Ubunararibonye ni bwiza, ariko ntacyo bumara mu guhunga icyaha. Ni byiza rero kwigira ku batubanjirije dusoma muri Bibiliya. Hari benshi twasanga muri Bibiliya, bamwe batubera ingero nziza abandi bakaba ikitegererezo cy’ikibi mu buzima bwacu. Urugero twatanga ni nka Dawidi aho ubwo yicaga Goliyati twabikuramo isomo ry’uko Imana iruta ibyadutera ubwoba byose tugomba guhangara (1 Samweli 17); nyuma yaho yakora icyaha cy’ubusambanyi na Berisheba bikaba nabyo byatwigisha uburyo icyaha cy’akanya gatoya kigira ingaruka zirambye kandi ziremereye (2 Samweli 11).
Bibiliya si igitabo gisomwa gusa nk’ibindi. Ni igitabo cyo kumenyeramo uburyo tugomba kubaho. Naho ubundi byaba ari nko kumira ibiryo utabikanjakanje, byagera mu nda ugahita ubigarura ako kanya – ntacyo byakumarira, kuko intungamubiri zibirimo zitakwinjiramo. Bibiliya ni ijambo ry’Imana. Niyo ari ingenzi kuyibuka no kuyubaha, kuko kuyisuzugura ni nko gusuzugura iby’ibanze mu buzima. Ntabwo twabasha gushimangira ku buryo bwimazeyo uburyo Bibiliya ari ingenzi mu buzima bwacu. Kwiga Bibiliya ni nko gucukura zahabu. Zahabu iragora kuyibona, ntiyabona abajenjetse. Ubutunzi buri muri Bibiliya buheshwa umuhate n’umwanya wacu wose.
Ikibazo: Ni ukubera iki tugomba gusoma / kwiga Bibiliya?
Igisubizo: Tugomba gusoma tukaniga Bibiliya kuko ari ijambo Imana yatwandikiye. Bibiliya ni nkaho yahumetswe n’Imana (2 Timoteyo 3 :16). Mu yandi magambo, ni Imana ubwayo iba iri kutuvugisha. Hari byinshi byayobeye abahanga n’abashakashatsi kandi ibisubizo byabyo biri muri Bibiliya. Impamvu yo kubaho ni iyihe? Navuye he? Ubuzima burakomeza nyuma y’urupfu? Ni iyihe nzira igana mu ijuru? Kuki isi yuzuyemo ubugome? Kuki bingora gukora icyiza? Uretse gusubiza ibyo bibazo by’ingutu, Bibiliya iduha n’inama zifatika mu bindi bintu byinshi: namenya nte uwo ndambagiza? Ni gute nashinga urugo rwiza? Ni gute naba inshuti nziza? Naba umubyeyi mwiza nte se? Ese ihirwe ni iki, narigeraho nte? Nahinduka nte? Ni iki cya ngombwa mu buzima? Ni gute nabaho ntaremerewe n’ibyo nakoze? Nakwitwara nte mu kurenganywa cyangwa amagorwa y’ubu buzima?


text:
Sep 12, 2015 admin Ibiterane 0
Ibi byabereye mu gitaramo cy’iminsi 3 cy’ibitangaza cyitwa Harvest Africa 2015 cyateguwe ku bufatanye na Bishop Kakobe Zakarie ukomeye mu gukoreshwa n’Imana binyuze mu gukiza abantu n’Itorero Bethel aho abarwayi batangiye kuva mu bitaro badasezerewe bakaza kuri Petit Stade Amahoro kugira ngo bakizwe uburwayi bwabo.
Kuri uyu wa gatandatu nibwo umugore mu Itorero rya ADEPR Bibare wari umaze igihe kirekire arembye ariko amasengesho yasengewe akaba ataragize icyo akora gikomeye ku burwayi bwe, yaje kumva inkuru z’uko Bishop Kakobe yaje mu Rwanda kandi akaba akoreshwa bikomeye n’Imana, maze umuryango we ufata icyemezo gikomeye cyo kumwikorera aryamye ku buriri bwe bamujyana kuri Stade maze aza gusengerwa yizerera mu mbaraga z’amasengesho biranigira abaye muzima, arahaguruka, yikorera uburiri bwe aragenda. Ibi byatangaje benshi kuko batiyumvishaga ko umuntu yahagurutswa ku gisasiro arembye ngo abe mutaraga.
Uyu mubyeyi wo mu Itorero rya ADEPR yari amaze igihe ku gisasiro cy’uburwayi
Aya ni amagambo yatangajwe n’abo mu Itorero Bethel :
“Uyu mubyeyi yari amaze amezi abiri arwaye! yagize ikibazo cyatewe n’imiti yanyweye arwara inyama zose zo munda; ntiyashoboraga guhagarara;
aha yari aryamye kuri matelas aho atashoboraga guhaguruka; igitangaza kimaze gukoreka, umugabo we niwe watanze ubuhamya ko yakize!
Uyu mubyeyi yari amaze amezi abiri arwaye! Yagize ikibazo cyatewe n ‘ imiti yanyweye arwara inyama zose zo munda; ntiyashoboraga guhagarara;
Aha yari aryamye kuri matelas aho atashoboraga guhaguruka; igitangaza kimaze gukoreka, umugabo we niwe watanze ubuhamya ko yakize!”
Aha yari kumwe n’umugabo we ahamagara abo mu muryango abamenyesha igitangaza Imana ikoze
Iki giterane cyatangiye kuwa gatanu tariki ya 11/09/2015 kikazasozwa kuri iki cyumweru tariki ya 13/09/2015 aho byitezwe ko hazakizwa umubare munini w’abarwayi b’uburyo bwoze kimwe n’abashaka kwakira Yesu nk’;Umwami n’umukiza wabo.
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Bakoze umwiherero wo kwihwitura mu mikorere yabo
Abagize inama njyanama y’umurenge wa Kimironko mu karere ka Gasabo, umujyi wa Kigali bahuriye mu mwiherero w’umunsi umwe la Palise Gashora mu karere ka Bugesera, mu rwego rwo gusuzuma imitangirwe ya More...
Rwanda|Kwemeza imyanzuro si ko kazi k inama njyanama gusa
Inama njyanama zigomba kurenga urwego rwo kwemeza imyanzuro gusa ahubwo zigomba kugira uruhare mu gukora igenamigambi ryiza rishingiye ku byifuzo by’abaturage. Ibi ni ibyatangajwe na Fred Mufurukye, Umuyobozi More...
Musanze – Abakozi ba Sena barasabwa kuba intangarugero mu kazi kabo
tariki ya 06/01/2012 mu karere ka Musanze ubwo hatangiraga umwiherero w’iminsi itatu wagenewe abakozi ba Sena, Madame Jeanne d’Arc Gakuba Visi perezidente wa Sena, yasabye abo bakozi ba Sena kuba More...


text:
ven.
01
avril
2011
ISOMO RYA MBERE
Yeremiya (Yer 11, 18-20)
Yeremiya abwira Uhoraho ati 18“Igihe umburiye nkabyumva, ni ho natahuye imigambi mibi yabo. 19Jyewe nari nk’umwana w’intama utuje bajyanye mu ibagiro sinari nzi ko bangiriye imigambi mibi bagira bati ‘Nimucyo dutsinde igiti kigitoshye, tugitsembe mu gihugu cy’abazima; izina rye ryoye kuzongera kuvugwa ukundi!’ 20Uhoraho Mugaba w’ingabo, wowe utegekana ubutabera, ugasuzuma umutima n’ibitekerez, nzareba uko uzabihimura, kuko ari wowe nashinze akarengane kanjye.”
ZABURI Zab 7, 2-3, 9bc-10, 11-12a.18b
Uhoraho Mana yanjye, ni wowe buhungiro bwanjye.
Uhoraho Mana yanjye, ni wowe buhungiro bwanjye;
Ntabara, unkize abankurikirana bose!
Naho ubundi barampotora nk’intare,
bakantanyaguza, nta we ubatesheje.
Uhoraho, urancire urubanza ukurikije ubutungane,
n’ubuziranenge bwanjye.
Ubugome bw’abagizi ba nabi nibuhoshe,
ukomeze ushyigikire intungane!
Koko rero uzi akari ku mutima no mu nda y’umuntu,
wowe Mana, Nyir’ubutabera.
Ingabo inkingira ni lmana ubwayo,
ari na yo mukiza w’abafite umutima utunganye.
Imana ni umucamanza utabera,
nzaririmba izina ry’Uhoraho, Umusumbabyose.
IBANGONDIRIMBO RIBANZIRIZA IVANJILI (Yh 3, 16)
Uragasingizwa Nyagasani,
wowe Mwami uganje mu ikuzo iteka ryose!
lmana yakunze isi cyane,
bigeza aho itanga Umwana wayo w’ikinege.
Umwemera wese azagira ubugingo bw’iteka.
Uragasingizwa Nyagasani,
Wowe Mwami uganje mu ikuzo iteka ryose!
IVANJILI
+ Yohani (Yh 7,40-53)
Muri icyo gihe, Yezu yigishirizaga mu isengero ry’i Yeruzalemu. 40Benshi muri rubanda bumvise ayo magambo baravuga bati «Uyu ni we wa Muhanuzi koko. 41Abandi bati “Ni Kristu.” Abandi na bo bati “Kristu azaturuke se mu Galileya? 42Ibyanditswe ntibivuga ko Kristu ari uwo mu nkomoko ya Dawudi, ko azaturuka ku musozi wa Betelehemu, aho Dawudi yavukiye?” 43Ibyo bituma rubanda bicamo ibice kubera we. 44Bamwe muri bo bashakaga kumufata, ariko ntihagira umukozaho n’urutoki. 45Nuko abagaragu baragaruka basanga abatware b’abaherezabitambo n’Abafarizayi, barababaza bati “Ko mutamuzanye ni iki?” 46Abagaragu barabasubiza bati “Nta muntu wigeze avuga nk’uwo muntu.” 47Abafarizayi bati «Ese namwe mwashukitse? 48Hari n’umwe mu Bategetsi cyangwa se mu Bafarizayi wamwemeye? 49Si rubanda ruriya rutazi amategeko? Ni ibivume.” 50Umwe muri bo, Nikodemu wigeze gusanga Yezu mbere, arababwira ati 51“Harya amategeko yacu apfa gucira umuntu urubanza, batabanje kumwumva ngo bamenye icyo yakoze?” 52Baramusubiza bati «Mbese nawe uri Umunyagalileya? Uzashishoze, uzasanga nta muhanuzi uvuka mu Galileya!” 53Nuko bose barikubura barataha, umwe iwe, undi iwe.


text:
jeu.
21
avril
2011
ISOMO RYA MBERE
Igitabo cy’Ibyakozwe n’Intumwa (Intu 2, 14.22b-32)
Ku munsi wa Pentekositi, 14Petero ahagararanye na ba Cumi n’umwe arangurura ijwi agira ati «Bantu bo muri Yudeya, namwe mwese abature i Yeruzalemu, nimumenye neza ibi ngibi kandi mutege amatwi amagambo yanjye. 22bYezu w’i Nazareti, uwo muntu Imana yemeje muri mwe imukoresha ibitangaza, ibikorwa n’ibimenyetso bikomeye rwagati muri mwe nk’uko mubizi ubwanyu, 23Uwo muntu rero bikurikije umugambi udakuka w’Imana, amaze gutangwa, mwaramwishe mumubambisha ku musaraba amaboko y’ abagome. 24Ariko Imana yaramuzuye, imubohora ku ngoyi z’urupfu kuko bitashobokaga ko rumuherana. 25Koko kandi, Dawudi yavuze ibimwerekeyeho ati ‘Narebaga Nyagasani imbere yanjye ubudahwema, kuko ari iburyo bwanjye kugira ngo ntadandabirana. 26Ni cyo gituma umutima wanjye uri mu byishimo, n’ururimi rwanjye rukaba runezerewe, byongeye kandi nzaruhukana icyizere, 27kuko utazatererana ubugingo bwanjye mu kuzimu, kandi ntuzatume intungane yawe imenyana n’ubushanguke. 28Wamenyesheje inzira zigana mu bugingo, unyuzuzamo ibyishimo unyereka uruhanga rwawe.’
29Bavandimwe, nta cyambuza kubabwira nta shiti ko umukurambere wacu Dawudi yapfuye, ko yahambwe ndetse n’imva ye ikaba ikiri iwacu kugeza uyu munsi. 30Nyamara kuba yari umuhanuzi, kandi yazirikanaga ko Imana yamusezeranyishije indahiro kuzicaza ku ntebe ye y’ubwami uwo mu bamukomokaho, 31yabonye atyo mbere y’igihe iby’izuka rya Kristu, maze amuvugaho ati ‘Ntiyatereranywe ikuzimu kandi umubiri we ntiwigeze umenyana n’ubushanguke, 32Yezu uwo rero Imana yaramuzuye, twese turi abahamya babyo. »
ZABURI (Zab 16 (15), 1-2a.5, 7-8, 9-10, 2b.11)
Inyik/ Mana yanjye, unyiragirire kuko ari wowe buhungiro bwanjye.
Mana yanjye, unyiragirire kuko ari wowe buhungiro bwanjye.
Uhoraho ndamubwiye nti « Ni wowe Mutegetsi wanjye.
Uhoraho, wowe munani wanjye n’umugabane wanjye,
uko nzamera ni wowe ukuzi. »
Ndashimira Uhoraho ungira inama,
ndetse na nijoro umutima wanjye urabinyibutsa.
Uhoraho mpora muzirikana ubudahwema,
ubwo andi iruhande, sinteze guhungabana.
Ni cyo gituma urnutima wanjye unezerewe,
amagara yanjye akamererwa neza,
n’umubiri wanjye ukadendeza mu ituze ;
kuko utazantererana ngo mpere ikuzimu,
kandi ukaba utazemera ko umuyoboke wawe agupfana.
Nta mahirwe yandi nagira atari wowe!
Uzamenyesha inzira y’ubugingo ;
hafi yawe ni ho haba umunezero usendereye,
iburyo bwawe hakaba umudabagiro udashira.
IBANGONDIRIMBO RIBANZIRIZA IVANJILI I (Zab 118 (117), 24)
Alleluya Alleluya.
Nguyu umunsi Uhoraho yigeneye:
nutubere umunsi w’ibirori n’ibyishimo!
Alleluya.
IVANJILI
+ Matayo (Mt 28, 8-15)
Abagore bamaze kumva amagambo y’Umumalayika, 8bava ku mva bafite ubwoba buvanze n’ibyishimo byinshi, bihutira kubwira abigishwa be iyo nkuru. 9Ni bwo Yezu ahuye na bo ati «Nimugire amahoro !» Baramwegera bahobera ibirenge bye, bamupfukamye imbere. 10Nuko Yezu arababwira ati « Mwitinya ! ; Ahubwo nimugende mubwire abavandimwe banjye bajye mu Galileya ; ni ho bazambonera. » 11Abagore bakiri mu nzira, bamwe mu bazamu baza mu murwa kurnenyesha abatware b’abaherezabitambo ibyari byabaye byose. 12Ni bwo bateraniye hamwe n’abakuru b’umuryango, nuko bajya inama; baha abo basirikare amafaranga menshi, 13babihanangiriza bati «Muvuge ko abigishwa be baje nijoro, bakiba umurambo we musinziriye. 14Umutware w’igihugu nabyumva tuzamugusha neza, maze tubarinde impagarara.» 15Bamaze gushyikira amafaranga bagenza uko babwirijwe. Nuko iyo nkuru yogera mu Bayahudi kugeza na n’ubu.


text:
Waba uzi impamvu Imana itunyuza mw’ ishuri ryayo?
Nicyo gituma mwishima nubwo ahari mukwiye kumara igihe gito mubabazwa n’ibibagerageza byinshi. Ibyo bifite umumaro wo kugaragaza agaciro ko kwizera kwanyu. « 1 Pierre 1.6-7 »
Kugira ngo ubashe kwubaka kwizera kwawe, Imana ibanza kuguha inzozi cyangwa icyifuzo ( dream), noneho ikaguhatira gufata icyemezo kubw’icyo cyifuzo. Nyuma y’ aho hakabaho igihe cyo gutegereza. Muri icyo gihe, iragukuza ikagutegurira kuzakira ibizakurikiraho.
Mose yubahaga Imana, ariko ibyo ntibyamubujije guhura n’ibibazo.
Ukuri, n’uko icyo gihe cyo gutegereza kizagukomerera kukibamo byanga byakunda.Noneho rero, kuba Imana itaretse ngo bihite biba nkuko icyifuzo cyawe kimeze, si ukubera ko Imana itakwitaho cyangwa ngo ibe yakwibagiwe. Ahubwo, ni bumwe mu buryo yakoresheje kugira ngo akomeze kwizera kwawe.
Muri icyo gihe cyo gutegereza, uzahura n’ibibazo 2 bikurikira : Ibihe ubwabyo, n’abavuga kuri ibyo bihe urimo. Ibyo byose bikora ku buzima bwawe, Imana ibyemera gutyo kuko izi ko iyo turwana n’ibibazo turushaho kuba abantu b’abanyembaraga.
Igihe Moise yahagurukanaga n’abisiraheri bagiye muri Egiputa, yagiye ahura n’ibibazo byagiye bisimburana. Icya mbere, nta mazi bari bafite, icya kabiri babuze ibiryo, yahanganye kenshi n’agatsiko k’abantu batavugaga rumwe, noneho nyuma haza inzoka zifite ubusabwe bwica. Mose yubahaga Imana ariko ibyo ntibyamubujije guhura n’ibibazo.
Amaze kwimikwa ngo abe umwami, Dawidi yamaze imyaka myinshi ahigwa na Sawuli washakaga kumwica. Mu nzozi ze, Yozefu yaje kwisanga ari umuyobozi ukomeye muri Egiputa kandi yari yarabanje kugurishwa nk’umucakara ndetse nyuma akanashyirwa mu nzu y’imbohe aregwa icyaha gikojeje isoni. Aho ngaho yahamaze imyaka myinshi, ndetse abantu bose baramwibagiwe. Ubwo ntituvuze ibibazo Nowa yahuye nabyo mu gihe yari ari kwubaka inkuge Imana yari yamutegetse kubaza mu giti cyitwa Goferu !
Bibiriya itubwira ko Mose amaze gupfa yasimbuwe na Yosuwa. Mose yayoboye ubwoko bwa Isiraheri mu butayu noneho Yosuwa nawe abwinjiza mu gihugu cy’isezerano. Mbese aho Yosuwa niwe yaba yarahawe umurimo woroshye ? Bibiriya itubwira ko abisiraheri bageze ku marembo y’i Kanani icyo gihugu gituwe n’abagabo barebare cyane ( géants) . Hari hari ibibazo ndetse no mu gihugu cy’amasezerano!
Imana ikora ibyo kugira ngo yubake kwizera kwacu ndetse n’imico yacu. Mu gihe tugeze aho byakomeye, aho twebwe tudashobora kurenga, aho twebwe ubwacu twagerageje bikanga mu nzira zose twagerageje kunyuramo, aho niho Imana itangira gukora imirimo itangaje kandi itunyuzemo. : « (…) nubwo ahari mukwiriye kumara igihe gito mubabazwa n’ibibagerageza byinshi. Ibyo bifite umumaro wo kugaragaza agaciro ko kwizera kwanyu. » (1 Pierre 1.6-7 )
Dore uko ukwiye kwitwara uyu munsi :
Birashoboka ko uri mu bihe bigukomereye muri iyi minsi ! Ntucike intege, izere ko Imana ishaka kwifashisha ibyo bihe kugira ngo yongere imbaraga mu kwizera kwawe ( muscler votre foi) ! Wibuke ko byose biberaho kutuzanira ibyiza. Usenge uti : « Mana Data wa twese ! mpa imbaraga mu kwizera nk’izo wahaye abatubanjirije, kugira ngo nsohoke muri iki kigeragezo kwizera kwanjye gufite agaciro karuta akizahabu. Urakoze Data, Amen!”


text:
Iyo uri mu rukundo, hari byinshi uhindura mu myitwarire yawe kugirango urusheho kugenda wigarurira umukunzi wawe ariko uko urukundo rwanyu rugenda rukura niko mugenda murushaho kumenyerana buri umwe akagenda amenya ingeso undi afite ari nako mugenda mufashanya kuba mwahindura zimwe muri izo ngeso zishobora kuba zitajyanye n’ibyo mwifuza. Nk’uko abahanga mu by’imibanire babivuga, ngo iyo wegereje igihe cyo gusezerana n’uwo ukunda hari ibintu byinshi ugomba kureka mbere y’uko murushinga kuko bishobora kwica umubano wanyu.
1. Ugomba kwirinda icyatuma ugwa mu mutego wo gusambana
Buri gihe ugomba guhora wibuka ko uri hafi gusezerana, ibi bikagufasha kwirinda kuba wahura n’umuntu mudahuje igitsina muri ahantu h’ibanga kuko bishobora kuba byakugusha mu busambanyi ugatangira guca inyuma uwo mukundana kandi mutarabana. Rero ugomba kubireka ahubwo ukarushaho guha umwanya uwo mugiye kurushinga.
2. Reka gutekereza ko uri umuyobozi igihe uri kumwe n’umukunzi wawe
Iyo uri hafi kurushinga haba hakiri itandukaniro no kuba wararangije kubana n’uwo ukunda. Wigerageza gutegeka umukunzi wawe ngo ukomeze kumugaragariza ko nta kintu yafataho umwanzuro igihe muri kumwe. Ibi si byiza kuko bimuca intege akumva ko ari umunyantege nke. Gerageza ugaragaze ko muri ku rugero rumwe mu byo mukora byose.
3. Reka kumva amabwire
Iyi ni inama ikomeye ugirwa kuko akenshi haba hari benshi batifuza ko wabana n’umukunzi wawe. Ugomba rero gushyiramo ugushishoza kuko haba inshuti zawe, ndetse n’abandi benshi bazajya bakugira inama ariko siko bose bazaba bakwifuriza ibyiza. Menya gufata imyanzuro ku byo wemera ndetse n’ibyo uhakana.
4. Reka kumena amabanga y’urukundo rwawe
Buri gihe hagomba kuba hari amabanga hagati yanyu ajyanye n’urukundo. Igihe uri hafi gusezerana rero irinde kuba wagenda ubwira inshuti zawe ibyo uba waganiriye n’umukunzi wawe. Akenshi uzasanga abantu bifuza kumenya ibyanyu ariko si ngombwa ko ubibabwiraho.
5. Irinde icyagabanya igipimo urukundo rwanyu ruriho
Ntabwo ari byiza kwiyumvisha ko kuba mwaramaze kwemeranya kubana bihagije, ngo maze ugende witurize kuko ibingibi byatuma urukundo rwanyu rusubira inyuma bikaba byakurizaho no kuba rwazima burundu. Inama ugirwa ahangaha ni ukurushaho gukunda no kwita ku wo mugiye kurushinga kuko aribyo bizatuma mubana mu munezero.
6. Gendera kure ibitekerezo byo gukeka cyane
Gushaka gukekera umuntu ni kimwe mu bintu byakwangiza umubano wanyu. Gira umuco wo kubaza uwo mugiye kubana kuri buri kintu wumva urimo gushidikanyaho, umubaze wimenyere ukuri bitabaye ngombwa ko utangira kwihimbira ukeka ibishobora kuba bihabanye n’ukuri.


text:
Iyo mvura yaguye mu mugoroba wo kuwa Kabiri tariki ya 1 Ugushyingo, ikaba yasenye burundu inzu zimwe, izindi zirasambuka mu gihe izindi zo zasenyutse ibikuta bimwe.
Umwe mu basenyewe yatangarije Royal TV ko inzu ye yasenyutse hafi ya yose ku buryo atabona aho yikinga, ndetse n’ibikoresho yari afitemo bikangirika, ati “Insize iheruheru namwe murabibona, nta garuriro. Sinzabona uko mbigenza kuko nta n’amikoro mfite, nta bana ngira ngo baranyubakira, nta kenda (umwambaro), bimwe byagiye, udusafuriya twapondekaye n’ako ntetsemo ni ako mvuye gutira.”
Uwo mukecuru kimwe n’abandi baturage basenyewe n’iyo mvura, barasaba Leta kubagoboka, abasenyewe bya burundu bagashakirwa aho kwikinga abandi bagashakirwa isakaro, gusa ngo ubwo bufasha bw’ibanze bwanatangiye nk’uko byemezwa na Muberwa Jerome, umukozi wa MIDIMAR mu Karere ka Rwamagana.
Muberwa yagize ati “Twabaruye n’abaturage bashobora kuba bafite ibyangiritse mu nzu zabo, turabafashisha ibiringiti, ibibakure (ibisorori), hari n’abantu ba Croix Rouge b’abaterankunga badufasha, ariko na MIDIMAR ubwabo bafite ibiringiti, amasafuriya, ibikombe n’ibindi byose bibafasha mu nzu turabiteganya kandi abantu boise bahuye n’icyo kibazo turabafasha.”
Hagendewe ku mibare y’ibyo MIDIMAR imaze kubarura, hamaze gusenyuka inzu 150 zirimo iz’abaturage ndetse n’ibyumba by’amashuri, mu gihe agaciro k’ibyangiritse gakabakaba miliyoni 15.


text:
Isombe ni imboga zitekwa cyane muri aka karere. Hari uburyo bwinshi bwo kuzitunganya mbere yo kuziteka. Mu masoko hari izo bacuruza ziseye ariko ntiwakwizera isuku yazo .I byiza ni ukuzisukurira hanyuma ukazisekura cyangwa se ukabona kuzijyana ahari imashini ngo bazisye. Ubu rero ni bumwe mu buryo wakoresha bigatuma uteka isombe zisukuye kandi zigashya vuba.
Uko wategura isombe mbere yo kuziteka :
Gura isombe zigitoshye, 1 kg cy’isombe cyahwana n’imifungo minini 5 cyangwa 6.
Zitotore , uzishyire mu mu isafuriya nini cyane kugira ngo amazi azigereho neza.
Zironge gatatu n’amazi akonje uhindurira mu y’indi safuriya utaminina amazi kugira ngo imicanga isigare hasi.
Fata amazi yabize uzisukeho nizigerwaho zose uhite uzikuramo. singombwa kuzitinzamo,ahubwo bizagufasha mu kunoga vuba.
Zisekure nk’iminota 30 ku muntu ufite imbaraga kandi utarekeraho ziraba zinoze
Katiramo tungurusumu, puwavuro (poivron), seleri, na puwaro wongere usekure akanya gato .
Ibi birungo ubishyiramo zanoze kuko iyo ubishyizemo mbere bibyara amazi ntubashe kumenya niba isombe zanoze.
Sekura rero ugeze ku kigereranyo ushaka hari abakunda izimeze nk’imboga hari n’abakunda izinoze cyane.
Nyuma y’aha rero uhite uziteka.
Uko wategura isombe mbere yo kuziteka
Isombe ni imboga zitekwa cyane muri aka karere. Hari uburyo bwinshi bwo kuzitunganya mbere yo kuziteka. Mu masoko hari izo bacuruza ziseye ariko ntiwakwizera isuku yazo .I byiza ni ukuzisukurira hanyuma ukazisekura cyangwa se ukabona kuzijyana ahari imashini ngo bazisye. Ubu rero ni bumwe mu buryo wakoresha bigatuma uteka isombe zisukuye kandi zigashya vuba.
Labels: guteka, ifunguro ribanza, igikoni


text:
Ruhango: Hashojwe icyunamo hibukwa abajugunywe mu mugezi wa Kiryango ari bazima
Imiryango ifite ababo bajugunywe muri uyu mugezi bahashyira indabo Ubwo hasozwaga icyunamo tariki ya 13/04/2014, mu karere ka Ruhango cyashorejwe ku mugezi wa Kiryango, mu kagari ka Kubutare mu murenge wa Mwendo, More...
Kirehe-Barateganya ko buri murenge wagira irimbi rusange
Mu karere ka Kirehe mu mirenge imwe n’imwe usanga hakigaragara ikibazo cy’abaturage usanga bashyingura abitabye Imana mu ngo bitewe n’uko iyo mirenge usanga nta marimbi aba yarateganijwe. Muri More...


text:
Guverineri Musabyimana Jean Claude, ubwo yasuraga aba baturage kuri uyu wa Kane, yabashimiye uruhare bagize mu kwesa Imihigo y’umwaka ushize, baza ku mwanya wa gatatu, anabashishikariza kwita ku isuku cyane ku babyeyi n’abana babo.
Yagize ati "Muzi ko muturiye umujyi kandi hari byinshi bikorwa kugira ngo habeho iterambere,cyane harimo n’ibikorwa remezo, aho imihanda muzajya mukorerwa muzayikorera isuku, haba uko muyigendaho,namwe ubwanyu ku mubiri. Ndabashimira uruhare mwagize, ariko murusheho kubungabunga ibikorwa mwagezeho."
Yongeyeho ko bagomba kwita ku burere bw’Abana babo, bagira umuhigo wo gushyira abana mu mashuri, no gukurikirana imibereho yabo, bakamenya aho baraye.
Abaturage b’Umurenge wa Byumba, bamugejejeho ibitekerezo ndetse n’ibibazo wasangaga bimaze igihe bidakemuka, bakamusaba kubikemura.
Nyirarunonko Florida uri mu kigero cy’imyaka 45, yasabaga gukemurirwa urubanza rwe rwarangijwe ariko ntahabwe ibyo yaburanaga, asaba ko uyu muyobozi yamukurikiranira iki kibazo kugira ngo abashe kurera abana be neza.
Kuri iki kibazo, Umuyobozi w’Akarere ka Gicumbi, Mudaheranwa Juvenal, yavuze ko abatubahiriza imyanzuro y’Inkiko bagiye kubashyikiriza inzego z’umutekano kugira ngo bakurikiranwe.
Guverineri Musabyimana yabaye umuyobozi w’Intara y’Amajyaruguru asimbuye Bosenibamwe Aimé, wari umaze imyaka ikabakaba umunani ayiyobora.
Yabwiye Abanya-Gicumbi ko umwanya munini ari bo azajya awugenera,kuko gufatanya n’abaturage ari byo bizabafasha mu kugera mu iterambere.


text:
Iki ni igishushanyo mbonera cy’ubwato buzaba burimo Hotel Gihaya Island
Mu karere ka Rusizi, umurenge wa Gihundwe mu kirwa cya Gihaya hagiye kubakwa ubwato bunini buzaba burimo na hotel, bukazafasha gukurura ba mukerarugendo bajya gusura bimwe mu birwa bibarizwa mu kiyaga cya Kivu muri aka karere.
Mu kiganiro MAKURUKI.RW yagiranye na rwiyemezamirimo uzubaka iyi hotel Muneza Nila, yadutangarije ko bagiye kubaka hotel izaba yitwa ’Gihaya Island’.
Ubu bwato buzaba bufite icyumba kinini cyakirainama zitandukanye ndetse n’indi minsi mikuru, buzaba bufite kandi akabari na resitora bizafasha abazajya bakoreramo iminsi mikuru n’inama zitandukanye kwiyakira batagombye kuvamo ngo bajye gushaka ibibatunga.
Ibi byose bizajya biba ubu bwato butembereza ababurimo ari nako bareba imwe mu misozi ikikijwe n’ikiyaga cya Kivu.
Umushoramari Muneza yakomeje avuga ko ubu bwato buzaba bugizwe n’inzu y’imyidagaduro, akabari na Resitora, naho ibyumba byo kuraramo bikazaba biri mu yandi mazu azaba yegeranye naho buzajya buhagarara.
Nk’uko Rwiyemezamirimo Muneza yabivuze ngo bahisemo kubaka iyi hotel kuri iki kirwa cya Gihaya kuko babonaga ko ari hafi y’Umujyi wa Rusizi n’igihugu cya Repuburika Iharanira demokarasi ya Congo, bikazafasha kwiyegereza abazabagana.
Yagize ati: " Kugirango tuyubake kuri kiriya kirwa ni uko cyagaragaraga nk’ikirwa cyegereye umujyi wa Rusizi ku buryo umuntu ashobora kuva mu mujyi wa Rusizi akahagera mu gihe kitarenze iminota icumi n’ubwato kandi akaba ari hafi ya Bukavu bikazoroha kubona abashyitsi ba Bukavu kimwe n’aba Rusizi."
Mu minsi yashize nibwo mu murenge wa Nkombo havugwaga hotel yahubatswe ikaba yarabuze abayikoreramo bitewe n’agace iherereyemo, uyu mushoramari avuga ko kuri we atari ko bizagenda.
Yagize ati: " Kuba iyi hotel yitaruye umujyi ntibizatubuza kubona abatugana[...] ni hotel twashoyemo amafaranga menshi kugira ngo izagire ibintu byose nkenerwa kugira ngo umuntu yidagadure,ifite umwihariko... ikindi ntabwo ibintu bya Hotel ari ibintu twiga kuko dusanzwe dufite amahotel."
Uyu mushoramari avuga ko ubu bwato buzaba burimo hotel butazajya bukora ingendo ziva mu karere ka Rusizi zijya mu ntara, biteganyijwe ko buzajya bukora urugendo rutarengeje amasaha abiri.
Visi meya Ushinzwe ubukungu mu Karere ka Rusizi, Kankindi Leoncie yadutangarije ko bemereye ba rwiyemezamirimo kubaka kuri iki kirwa mu rwego rwo guteza imbere ishoramari n’ubukerarugendo.
Avuga ko iyi hoteli niyuzura akarere kazunguka byinshi birimo ubwiyongere bw’umubare w’abagasura ndetse no guteza imbere abahatuye.
Ubu bwato burimo hotel buzaba bufite izindi nzu ziburi iruhande zirimo amacumbi zose zikazaba zigizwe n’ibyumba 80.
Biteganyijwe ko imirimo yo kubaka iyi hotel izatangira hagati y’umwaka wa 2019 na 2020.
Jean Paul Mugemanyi
Makuruki.rw


text:
Mwami ni wowe uha intege abananiwe!
“Niyo iha intege abarambiwe; kandi utibashije imwongeramo imbaraga.” Yesaya 40: 29
He gives power to the weak and strength to the powerless. Imana ishimwe.
Ku mutwe w’iki gice cya 40 haranditse ngo “Comfort for God’s people “ Ibihumuriza ku bantu b’Imana. “Nimuhumurize abantu banjye, mubahumurize” Ni ko Uwiteka avuga. Muvuge ibyururutsa imitima y’ ab’ Iyerusalemu, mukomere, muhabwire ko intambara zaho zishize kandi yuko gukiranirwa kwaho hakubabariwe…. » Yesaya 40 : 1
Mu buzima bw’Umwuka, hari igihe cy’imbaraga nyinshi, hari igihe umuntu aba yumva ananiwe, arambiwe, acitse intege, hari igihe abayumva yuzuye amasezerano y ‘Imana, hari n’igihe aba yumva atakinibuka ibyo Imana yamuvuzeho, atanabikurura mu mwuka ngo yumve bifatika, ariko Bibiliya iratubwiye ngo ni Imana iha intege abarambiwe ngo kandi nutibashije imwongeramo imbaraga.
Irijambo naryo, ryari rimwe mu bihumuriza byagombaga kubwirwa abantu b’Imana kugirango badacogora. Hari igihe umuntu ajya kuryama cyangwa abyuka yumva bitameze neza, ariko wajyakumva, ukumva agatege karaje, ukumva indirimbo iraje mu mutima, ukumva Imana ikwibukije ijambo ryigeze kugufasha ,burya ntahandi biva n’Imana iba ikwibutsa kuko niyo iha intege abarambiwe !
Imanaishimwecyane
Fatanya nanjye kwinginga Imana ngo iduhe imbaraga nkuko yasezeranye, iduhe imbaraga kugirango tubashe guhagarara tudatsinzwe kumunsi mubi, iduhe imbaraga mu gihe umuraba ubaye mwinshi, iduhe imbaraga mu gihe abantu benshi barambiwe, iduhe imbaraga mu gihe tutibashije cyangwa tutakibashije guhagarara.
Ngo abasore b’imigenda bazacogora baruhe, n’abasore bazagwa rwose, ariko abategereza Uwiteka bazasubizwamo intege nshya…… Yesaya 40 : 30 -31
Ijambo rikomeye hano ni ukumenya gutegereza Uwiteka ! Dawidi we yajyaga abwira umutima we ngo kuki umuhagararamo, nuko akawubwira ngo nujye utegereza Uwiteka Zaburi 42 : 5-6
Mana ni wowe uha intege abarambiwe!